qundao/data-zh-poetry huggingface dataset:
清河楼上小酌即席和子仪韵
作者：卢琦
朝代：元

典衣沽酒柳边桥，今日重来忆昨宵。竹屋雪消浑似雨，江城风静忽闻潮。笑拈彩笔题羁况，醉倚红裙按玉箫。明月西湖应有约，好将春色上兰桡。
渔樵共话图
作者：卢琦
朝代：元

樵夫初上山，渔父才泊船。邂逅即相问，生涯两堪怜。我渴鱼可羹，尔归突未烟。尔鱼莫索价，我薪不论钱。惟将薪换鱼，一笑各欣然。
游万松庵·其一
作者：卢琦
朝代：元

昔贤归隐处，山路入云长。绝顶松涛吼，幽岩桂雨香。白云封药灶，流水落莲塘。客至忘归去，连宵宿上方。
游万竹庵
作者：卢琦
朝代：元

公馀乘兴出，时向北山游。翠雨环檐响，清音满座浮。佛香晴殿冷，僧榻午窗幽。试弄桓伊笛，凉风碧树秋。
游东林庵
作者：卢琦
朝代：元

窈窕东林里，幽人此结庵。檐松青郁郁，庭草绿毵毵。对景应无住，谈禅向已参。静观心自在，明月照澄潭。
游北岩庵
作者：卢琦
朝代：元

曲径峰前转，临行见虎踪。孤庵万树合，绝涧一桥通。芳草凝微露，灵湫饮綵虹。山僧面壁坐，应悟万缘空。
游北里三峰寺
作者：卢琦
朝代：元

看云远过古丛林，幽径缘溪窕窈深。竹覆僧房冷似水，苔生佛面半无金。日斜孤鹤松梢立，云冷寒蛩草际吟。童子焚香延客坐，一帘山色晚沈沈。
游吴山驼峰紫阳庵
作者：卢琦
朝代：元

天风吹我登驼峰，大山小山石玲珑。赤霞日射紫马脑，白露夜滴青芙蓉。飘飖云起迷石室，石上凉风吹紫竹。挂冠解印归去来，扫石篝灯洞中宿。
游吴廷用南庄
作者：卢琦
朝代：元

公事多馀暇，看山到远村。云庄依竹见，樵径过桥分。野水晴舂碓，岩松昼掩门。所忻花县近，归路任黄昏。
游林肃寺和林清源先生韵
作者：卢琦
朝代：元

秋到人间才六日，閒寻野寺过莲华。雷声忽度山中雨，雾气遥凝海上霞。古院疏槐堪系马，荒城落日又啼鸦。老僧不管兴亡事，独闭松扉自煮茶。
游洞岭寺
作者：卢琦
朝代：元

古寺藏烟树，岩扉昼不扃。日高花散影，风定竹无声。稚子添香火，閒僧阅藏经。新诗吟未就，独向殿阶行。
游洞岭寺
作者：卢琦
朝代：元

古寺藏烟树，岩扉昼不扃。
日高花散影，风定竹无声。
稚子添香火，闲僧阅藏经。
新诗吟未就，独向殿阶行。
游真净岩和方时举韵
作者：卢琦
朝代：元

林下高僧睡得牢，春风几度到园桃。龙归洞口云犹湿，鹤唳峰头月正高。千里溪山无战垒，半江烟雨有鱼舠。我来还忆方时举，斗酒篇诗意气豪。
游金峰寺
作者：卢琦
朝代：元

杜宇岭上秋声悲，金峰寺前石径微。乱山雨过晴岚滴，远树风来落叶飞。稚子跨牛行野岸，诗人下马扣林扉。白云片片东南去，故国鱼肥客未归。
游龙纪寺和朱原道都事壁间韵
作者：卢琦
朝代：元

朱侯人物何奇哉，想君豪气凌紫崖。当年同游龙纪寺，为爱叠嶂青崔嵬。骚坛贾勇树旗帜，锋刃凛凛谁能摧。花骢不来岁月晏，落华几度委苍苔。人间万事总非昨，江南江北多尘埃。客若远公流，我非渊明才。相逢底用结莲社，握手一笑倾瑶杯。平山有雅怀，访我向岩隈。龙王祠前白波吼，真人阁外红蕖开。彩云翩翩在足底，岂若海上寻蓬莱。人生出处莫浪计，世路咫尺生烟霾。拔剑忽起舞，长风天上来。吁嗟壮士焉可得，题诗欲寄歌风台。
满月洞天
作者：卢琦
朝代：元

洞天绝人境，清辉夜常满。松际天影沈，洞口林光散。昔人炼鼎处，石灶云犹暖。风篁如笙鸾，时时彩云断。
烛
作者：卢琦
朝代：元

海棠庭院日西入，绛蜡凝香高一尺。银台照夜春溶溶，金屏绣褥光相射。洞房宝扇双凤花，丫鬟纤手笼绛纱。兰灯交晖夺明月，玉杯照影倾流霞。高堂舞袖沈香暖，欢娱未尽春宵短。长风骀荡落花多，野鸟啼春动幽怨。
玄妙观作
作者：卢琦
朝代：元

树间宿霭喜初收，树梢晴岚翠欲流。半醉半醒诗未就，一夜西风叶叶秋。
画梅
作者：卢琦
朝代：元

枝头春雪瑩芳樽，绰约冰姿袭醉魂。翠羽影残清梦觉，满天霜月正黄昏。
画梅
作者：卢琦
朝代：元
体裁：七言绝句

枝头春雪莹芳樽，绰约冰姿袭醉魂。翠羽影残清梦觉，满天霜月正黄昏。
留别同乡严进士
作者：卢琦
朝代：元

欲落不落天上星，欲去不去闽中人。红尘香忆荔枝国，薰风醉卧芙蓉茵。浮云富贵倘来物，勋业文章何足珍。人生所贵在知己，四海重逢骨肉亲。何论千里与万里，志士鸡鸣中夜起，秋水邻邻剑光紫。
病中怀王德辉
作者：卢琦
朝代：元

忆与故人分袂日，游鱼吹浪动新荷。一年又见黄花老，两地相思白发多。月落峰头霜满树，雨馀溪上水生波。知君囊底诗偏好，寄与茅斋敌病魔。
登大峰山
作者：卢琦
朝代：元

一径盘桓上碧峰，桃花岩畔扣仙宫。微风不动坛边树，北斗频悬石上松。龙出洞云浮槛白，鸡鸣海日射窗红。游人咫尺青天近，历历溪山在眼中。
登姑苏台
作者：卢琦
朝代：元

有客携诗此远游，栏干倒影没寒流。千年歌舞浑如梦，九日登临总是愁。故国黄花应未晚，孤城残柳不禁秋。莼鲈倘遂南归兴，笑向桥边问钓舟。
登镇阳龙兴寺阁观铜铸观音
作者：卢琦
朝代：元

眼中楼阁见来稀，铁凤飞檐势欲飞。天外宝花飘阁道，月中桂子落仙衣。高攀玉露仙人掌，上碍银河织女机。金锁堂堂遗物在，山川良是昔人非。
白云精舍
作者：卢琦
朝代：元

幽斋白云里，苔径隐林樾。空阶落叶多，深竹书声歇。岚光翠以流，炉烟暄常结。凉飙响长林，犹疑弦声发。
禅岩夕照
作者：卢琦
朝代：元

空岩夕照来，寒入野僧定。归鸟带残光，连云度萝径。禅房掩暮山，枫林起烟磬。幽人独去来，凭轩足清兴。
福州王霸故宅
作者：卢琦
朝代：元

湖上清光泛绿漪，冲虚观里读残碑。瑶台人去空留像，铁井云深好对谁。眼底何年看瑞草，心中无地种交梨。浪传石穴藏丹诀，鸿宝由来事可疑。
福清平南道中
作者：卢琦
朝代：元

轻舆五月历郊坰，万事都非旧典刑。省檄一番新缮甲，民兵十户半抽丁。雨馀野水村村白，海上烟岑点点青。只合早寻丘壑去，年来鬓发已星星。
秋蚊
作者：卢琦
朝代：元

茉莉堂前月华吐，飞蚊扰扰晴雷怒。深闺小玉焚椒兰，绣幕穿帘柳花度。芙蓉夜卧银烛灭，绿纱如烟罩香雪。潜身飞入罗扇风，耳畔营营宵不绝。琼肌一咂雨梦回，玉腕斜批守宫血。屋外寒蝉自清素，夜夜长吟饮花露。
秋蚊二首
作者：卢琦
朝代：元

尔形虽小心匪仁，胡为虐我芸窗人。珠帘翠幕飞不去，青灯茅屋来何频。先生多病体如削，况复空斋无帐幕。秋梧雨过日西颓，古屋深沈怒雷作。小儿举燧烟焰飞，破扇无风乱挥扑。长驱百万一扫空，閒枕遗经闭书阁。中宵营营恣攒咂，书生熟睡灯影灭。开门仰笑满天秋，白藕花香浸明月。茉莉堂前月华吐，飞蚊扰扰晴雷怒。深闺小玉焚椒兰，绣幕穿帘柳花度。芙蓉夜卧银烛灭，绿纱如烟罩香雪。潜身飞入罗扇风，耳畔营营宵不绝。琼肌一咂雨梦回，玉腕斜批守宫血。屋外寒蝉自清素，夜夜长吟饮花露。
秋蚊二首·其一
作者：卢琦
朝代：元

尔形虽小心匪仁，胡为虐我芸窗人。珠帘翠幕飞不去，青灯茅屋来何频。先生多病体如削，况复空斋无帐幕。秋梧雨过日西颓，古屋深沈怒雷作。小儿举燧烟焰飞，破扇无风乱挥扑。长驱百万一扫空，閒枕遗经闭书阁。中宵营营恣攒咂，书生熟睡灯影灭。开门仰笑满天秋，白藕花香浸明月。
答乐屿陈乐斋
作者：卢琦
朝代：元

曾向虞庭看凤凰，微生自喜际明良。久无消息通蓬岛，忽有文章落草堂。永夜怀人江月近，频年笑我石田荒。渭滨钓叟君知否，老去功名汗竹香。
答王经历庭训
作者：卢琦
朝代：元

数日不相见，文园病若何。山城春事晚，竹屋雨声多。幕府官如水，门庭雀可罗。东家有贺老，杖屦肯相过。
答福唐林氏兄弟诗·其一
作者：卢琦
朝代：元

大听听若聋，志士时若瘖。所以陶渊明，趣得无弦琴。悠悠南山青，采采黄菊金。归来一篇词，千载犹赏音。抱病者奔驰，愧古仍愧今。海东有双凤，羽洒元气湿。高阁五云端，一飞九千尺。下视燕雀曹，蓬蒿自相习。高冈时一鸣，唧唧俱敛翼。今年西北去，去年东南征。江山南北路，历历俱动情。官程不暂停，日没仍夜行。空江风露下，旷野河汉倾。浮云隔海岱，明月知我心。
练湖曲
作者：卢琦
朝代：元

练湖七月凉雨过，白水荡荡红芙蓉。芙蓉红尽早霜下，鸳鸯飞去何匆匆。茜裙女儿弄虚碧，鸣榔声断无消息。清波小藻出银鱼，落日湖山秋欲滴。望湖接山云茫茫，鸟飞不尽青天苍。丹阳使者坐白日，小吏开瓮春酒香。倚栏半醉风吹醒，万顷湖光落天影。挂冠何日隐江南，短褐纶竿上渔艇。
美人折花
作者：卢琦
朝代：元

晓绾香云出户来，凌波微步下瑶阶。潜身折处香凝指，正面看时影在怀。莺蹋露珠沾翠袖，蝶随春色上金钗。石阑干外莓苔滑，归院应须换绣鞋。
翠峰梅雪
作者：卢琦
朝代：元

苍龙吼翠涛，白雾迷青壁。顷刻赤乌飞，风枝堕残滴。
自高邮买舟还江南至常州值雨寄鲁元达
作者：卢琦
朝代：元

万里扁舟偶独还，毗陵城下少盘桓。天连旷野青山少，雨满空楼白昼閒。旅邸有人垂顾问，家书何日寄平安。半生勋业成迂阔，犹自窗前把镜看。
至正己亥六月游壶山宿真净岩访忠门西江陈公江亭
作者：卢琦
朝代：元

懒听江城奏鼓笳，却从村坞问桑麻。临风亭馆非人境，近海云林是我家。山径草肥嘶瘦马，石矶水浅动轻槎。山间犹自忧民瘼，日暮回头看稻花。树下松扉绝点埃，何须海上觅蓬莱。十年客鬓尘中改，六月襟怀酒后开。云影不随飞鸟没，江声偏逐晚潮来。干戈满眼风尘暗，欲别西山首重回。
至正己亥六月游壶山宿真净岩访忠门西江陈公江亭
作者：卢琦
朝代：元

树下松扉绝点埃，何须海上觅蓬莱。十年客鬓尘中改，六月襟怀酒后开。云影不随飞鸟没，江声偏逐晚潮来。干戈满眼风尘暗，欲别西山首重回。
至正己亥六月游壶山宿真净岩访忠门西江陈公江亭·其一
作者：卢琦
朝代：元

懒听江城奏鼓笳，却从村坞问桑麻。临风亭馆非人境，近海云林是我家。山径草肥嘶瘦马，石矶水浅动轻槎。山间犹自忧民瘼，日暮回头看稻花。
至正己亥夏予游壶山宿真净岩即景赋诗奉简古道了堂二师
作者：卢琦
朝代：元

六月翠壶山下客，凌晨登山如绝壁。支筇径上真净岩，头上青天才咫尺。高僧十载栖岩幽，启扉相见还相留。欣然坐我斗室底，满室岚气生清秋。开窗一览数千里，沧海微茫等杯水。客帆来往烟雨中，人家远近林峦里。平生读书苦不多，时事如此将奈何。蝇头蜗角付一笑，会当结屋山之阿。
至治辛酉九日与用平上人纯仁茂才游西山福清寺有感
作者：卢琦
朝代：元

芳月忽已晏，赏心遂蹉跎。薄言采秋菊，于彼南山阿。杖藜古兰若，班荆多娑婆。上方秋杪集，中秋白云多。野果被清露，石竹缘长坡。搔首徒延伫，怀人独行歌。陈王布金地，蟋蟀鸣寒莎。淡然释氏子，白首心匪他。为予别三杰，玉石了不讹。香坂有芳蕙，平池有高荷。二者岂不美，如此日夕何。
舟泊扬州
作者：卢琦
朝代：元

晓发瓜州古渡头，好风半日到扬州。客船只向城西泊，何处吹箫月满楼。
舟行秋暮
作者：卢琦
朝代：元

舟行厌湫隘，露坐临赤日。赤日不可当，又复蛰蜗室。安得聿生羽，飞上太华峰。濯足玉井水，散发云台风。
舟过武夷
作者：卢琦
朝代：元

水自潺湲云自閒，须臾明月出东山。扁舟门住垂乌渡，卧看幔亭九曲湾。翩翩凫舄去朝天，暂驻征帆九曲边。欲问云孙今几代，不知仙子去何年。插霄远岫霾残照，夹道疏槐咽暮蝉。试问西安何处是，三衢一水隔前川。
草萍驿和萨天锡
作者：卢琦
朝代：元

林外轻风帽影斜，客衣近染紫山霞。等閒点检春多少，墙角蔷薇几树花。
蒜岭道中
作者：卢琦
朝代：元

谁家种稻覆山田，何处钟声隔暮烟。渡口潮深风满海，岭头云尽月当天。
蒲萄
作者：卢琦
朝代：元

夏半蒲萄正熟时，累累满架紫金垂。甘酸亦自能消渴，可惜相如早不知。
赋深隐
作者：卢琦
朝代：元

千章松下一茅庐，见说徵君旧隐居。苔径不逢时贵马，花栏长揖故人车。风清竹屋闻幽鸟，雨绿荷盆出稚鱼。咫尺三山云水隔，不图学剑学兵书。
赠云峰道人
作者：卢琦
朝代：元

江湖十载老仙翁，手拄枯藤剡水东。玉笛数声秋月白，锦文万叠晓霞红。云随杖屦无心出，海绕蓬壶有路通。山岳明朝何处客，好随诗句寄飞鸿。
赠周信玉
作者：卢琦
朝代：元

秦川周子衣冠胄，家世相传几百年。青草一庭香满屋，白岩万古势连天。读书空谷人如玉，唤渡长江月在船。梦寄短檠疏雨外，诗成石涧古梅边。忽惊紫气排云入，共喜清宵听雪眠。归去故人应问我，为言荒落尚依然。
赠府训林先生之京二十韵
作者：卢琦
朝代：元

尧历开昌运，升平十四春。鹤书驰云路，鹗荐贡儒珍。宦族西湖裔，家声阀阅亲。异才旧卓荦，衍庆自殊伦。彼美仙壶客，由来紫帽邻。范模资郡泮，俊秀萃成均。鳣雀升杨震，桂林羡郤诜。雕盘辞苜蓿，琼宴念嘉宾。射隼高墉上，乘槎天汉滨。器成时获利，道达志常伸。际会风云日，沾濡雨露晨。秋鹏搏翼健，雾豹泽毛新。正欲抠衣侍，那堪别话陈。东亭芳草合，南浦绿波邻。骊驹闲戒仆，紫燕语留人。俯拾金闺彦，行看昼锦臣。诸生刺桐下，侧耳好音频。
赠李逢原
作者：卢琦
朝代：元

逢原为县吏，地僻类仙居。俸入堪供母，公馀每读书。诗人赓棣萼，邻叟饷溪鱼。家世应如许，期君发轫初。
赠片云上人
作者：卢琦
朝代：元

曾忆相逢月台下，清谈犹自带烟霞。避喧却爱山中寺，访旧还寻海上槎。石鼎烹茶分野水，纸窗剪烛看檐花。定知归去松萝路，犹向云间采药芽。
赠画师春山
作者：卢琦
朝代：元

人在春山紫翠间，旅途今日忽相看。潮生远浦孤帆小，雨过苍崖古木寒。笔底云烟长满屋，壶中风物共凭栏。江湖何日重相会，惆怅樽前别更难。
赠白云
作者：卢琦
朝代：元

白云亦何閒，竟日不下山。时从修竹里，相伴一僧还。悠悠覆松顶，渺渺归岫间。奔走尘俗者，视君何厚颜。
赠莆阳蔡可禹有序
作者：卢琦
朝代：元

忠门郡城东，陈氏培世德。一老发已苍，诸郎眉总白。屋南规义塾，去家才咫尺。教养酬初心，经营阐嘉绩。蔡君忠惠孙，于焉正师席。吟诗思不凡，讲学亦已力。野叟闻弦歌，里人慕矜式。浇风自此袪，古道今可即。余生遭时艰，来作忠门客。因缘此相值，一见如旧识。松阴六月寒，海水一天碧。谈交臭味同，避俗烟埃隔。追随岂不好，聚散或难必。共惟忠惠公，文章在简册。勖君良匪他，愿言绍先泽。
赠逸岩道人
作者：卢琦
朝代：元

逸岩方外士，鹤发双眼碧。常登虎山巅，一览天地窄。飘然驾云还，来作龙江客。门前海潮生，屋上岚翠滴。开窗写黄庭，汲涧煮白石。嗟予缚微名，十载事行役。何时濯尘缨，从子叩玄赜。
赠长泰尹余良甫
作者：卢琦
朝代：元
体裁：五言律诗

令尹余良甫，应劳抚字心。野人争卖剑，山县但闻琴。夏半�田熟，秋深瘴雾沈。傥怀镡水客，千里寄知音。
赣州奉别卢州判
作者：卢琦
朝代：元

玉川世家考亭侧，独抱遗经发垂白。一朝梦里笔生花，承恩南海神仙客。南海四州环一岛，佳山仁里居人好。公署日长绿绮春，闾阎夜静寒机早。等閒拄笏情随逸，七椀月团吃不得。鹦鹉杯浮椰子香，鲛绡帕染白蘋色。囊中秀句诗千首，肘后仙方经七卷。俚语文身病有医，嶂雨峦烟冬无炭。去年见公未识荆，今年识荆犹弟兄。公门共踏寒月影，旅邸曾同夜雨声。一从领职辞京阙，瞬息流光秋八月。亡羊岐口路偏多，赣水城头舟两别。凉风吹雨波粼粼，挂帆隐隐上天津。自怜客中仍送客，临溪倚树漫伤神。
赣州奉别卢州判
作者：卢琦
朝代：元
体裁：古风

玉川世家考亭侧，独抱遗经发垂白。一朝梦里笔生花，承恩南海神仙客。南海四州环一岛，佳山仁里居人好。公署日长绿绮春，闾阎夜静寒机早。等閒拄笏情随逸，七碗月团吃不得。鹦鹉杯浮椰子香，鲛绡帕染白蘋色。囊中秀句诗千首，肘后仙方经七卷。俚语文身病有医，嶂雨峦烟冬无炭。去年见公未识荆，今年识荆犹弟兄。公门共踏寒月影，旅邸曾同夜雨声。一从领职辞京阙，瞬息流光秋八月。亡羊岐口路偏多，赣水城头舟两别。凉风吹雨波粼粼，挂帆隐隐上天津。自怜客中仍送客，临溪倚树漫伤神。
赵孝子卷
作者：卢琦
朝代：元

仙居连朝雨雪集，孝子血泪盈衣襟。层空忽尔露日脚，寸念直可回天心。何处买山埋白骨，有人作传胜黄金。顾余无限思亲意，南浦相逢感慨深。
过吴江
作者：卢琦
朝代：元

兴随流水共悠悠，此地芦花正满洲。落日片帆千里暮，西风长笛数声秋。衣冠空带英雄泪，湖海难消浩荡愁。吟罢欲寻沽酒处，傍人遥指隔江楼。
过峡口浦
作者：卢琦
朝代：元

峡仄蜂腰断，溪回燕尾分。行人思涧壑，身世若浮云。
过平溪桥
作者：卢琦
朝代：元

立马桥边唤渡船，绿杨烟煖碧波悬。高峰碍日疑天近，阴壑犹霜觉地偏。处处鱼盐开草市，家家鸡犬类桃源。隔溪茅屋孤门掩，重忆扬雄草《太玄》。
过庐山
作者：卢琦
朝代：元

向闻庐山名，未一见颜色。宦游过江州，始领崔嵬壁。九叠插天青，五老生云白。中有飞流泉，直下三千尺。下瞰鄱阳湖，湖波渺无极。鸥鹭点点轻，雁鹜飞飞疾。分帆南北间，浩渺殊倾仄。羡羡同舟公，济济天上客。眷言欲往游，仕途阻程隔。瞻言发清咏，峰云漫漫白。缅怀远公林，矫首陶令宅。愿兹一览观，于以慰畴昔。复得诛束茅，结屋依泉石。去去卒未能，吟望三叹息。
过建宁县
作者：卢琦
朝代：元

蓝舆度林杪，还向此中过。县古人家少，山深秋意多。民风原俭啬，官事只催科。赖有二三友，相从共啸歌。
过桐君山
作者：卢琦
朝代：元

桐山峨峨桐水清，仙人不住芙蓉城。山头笑指梧桐青，至今山水俱得名。丹光夜照江水赤，赤浪神鱼夜飞出。碧桐花下觅神仙，白日山中遇樵牧。深谷传响山有灵，东山人唤西山应。渔人误入水帘洞，石雀倒挂丹崖藤。桐荒路断行人少，石上春风长瑶草。月暗黄鹤飞渡江，仙人一去梧桐老。
过清溪道士江野舟
作者：卢琦
朝代：元

孤舟横野水，门外雪初除。白日莫放鹤，清溪閒钓鱼。江南正月半，犹自有梅花。踏雪去何处，清溪道士家。
过紫薇庵访冯道士
作者：卢琦
朝代：元

道士爱幽居，年来一事无。盆边泻新雨，石上种菖蒲。山中花盖洞，石上冷潇潇。不见眠云客，惟逢避雨樵。研朱白露清，点易太玄经。尽日无人到，小窗兰花馨。
送万谦甫归铭山
作者：卢琦
朝代：元

每向铭山山下过，还来此地却逢君。少年从吏身何忝，平日吟诗兴不群。十月虎林天欲雪，一舟渔浦水连云。自怜客况无聊赖，耳畔蛙声不忍闻。
送丞相河南王南征
作者：卢琦
朝代：元

总戎才略正英年，兼领中朝将相权。天下河山雄百二，幕中宾客灿三千。已承重寄辞储馆，宜策奇功继颍川。请学平南世忠武，勿令专美世皇前。逆竖真成斗兽穷，孤城危立万山中。王师所至如时雨，戎旆长驱有胜风。犀缝朱缦三属甲，虎文雕䩨六钧弓。悬知幕府多才士，伫草平南露布功。旄头先日便移军，道上鸣螺寂不闻。长技精兵一当百，高蹄战马万为群。大河渡水合成路，北风捲沙飞作云。今代凌烟岂无阁，为公他日赞鸿勋。
送丞相河南王南征·其一
作者：卢琦
朝代：元

总戎才略正英年，兼领中朝将相权。天下河山雄百二，幕中宾客灿三千。已承重寄辞储馆，宜策奇功继颍川。请学平南世忠武，勿令专美世皇前。
送丞相河南王南征·其三
作者：卢琦
朝代：元

旄头先日便移军，道上鸣螺寂不闻。长技精兵一当百，高蹄战马万为群。大河渡水合成路，北风捲沙飞作云。今代凌烟岂无阁，为公他日赞鸿勋。
送丞相河南王南征·其二
作者：卢琦
朝代：元

逆竖真成斗兽穷，孤城危立万山中。王师所至如时雨，戎旆长驱有胜风。犀缝朱缦三属甲，虎文雕䩨六钧弓。悬知幕府多才士，伫草平南露布功。
送丞相河南王南征·其二
作者：卢琦
朝代：元
体裁：七言律诗

逆竖真成斗兽穷，孤城危立万山中。王师所至如时雨，戎旆长驱有胜风。犀缝朱缦三属甲，虎文雕韔六钧弓。悬知幕府多才士，伫草平南露布功。
送佥判赵宗吉
作者：卢琦
朝代：元

大夫持宪檄，来憩古松阴。有马行阡陌，无鸦集泮林。丰功登石碣，归道载瑶琴。惟有前溪水，分明照此心。
送刘友峰再游南泉
作者：卢琦
朝代：元

手携数尺绿玉杖，口诵青囊一卷经。莫向北山寻旧隐，夜深猿鹤不堪听。立马卧龙山下路，白云东去是吾家。烦君为寄西风信，直到疏篱问菊花。
送刘友峰再游南泉·其一
作者：卢琦
朝代：元

手携数尺绿玉杖，口诵青囊一卷经。莫向北山寻旧隐，夜深猿鹤不堪听。
送刘友峰再游南泉·其二
作者：卢琦
朝代：元

立马卧龙山下路，白云东去是吾家。烦君为寄西风信，直到疏篱问菊花。
送别
作者：卢琦
朝代：元

古井九仞馀，不如人意深。薄交屡识面，岂若两同心。子行风霜野，我望云山岑。相邀自远树，莫忘惠德音。
送吴元珍
作者：卢琦
朝代：元

几年不剪西窗烛，此日相逢如别何。冷宦莫嗟乡国远，故人今在省台多。闽关把袂云生树，滦水维舟月满河。我尔重寻燕蓟路，凤城载酒日相过。
送孙君猷
作者：卢琦
朝代：元

久客桃源若避秦，孙郎一见却情亲。诗才直欲空馀子，书法犹能学古人。黄瘴秋深云似墨，绿波夜静月如银。元戎麾下应相问，为道年来白发新。
送府掾之永嘉
作者：卢琦
朝代：元

福唐郡吏东阳客，此去永嘉知几程。三秋忍与故人别，千里还将慈母迎。橘柚满林香露重，鱼虾入市晚潮平。交游我有同年在，相见还为道远情。
送朱希文
作者：卢琦
朝代：元

江城水阔雁来稀，闽岭云深去路微。风土于人谁信美，年华惊梦不如归。过家幸遇宾兴日，行路宁辞露湿衣。安得重为论宿昔，好赊邻酒扣柴扉。
送涂岭巡检约苏穆尔之莆田尉
作者：卢琦
朝代：元

将军有英气，负剑游南荒。曾陪绣衣客，经踏乌台霜。戎阃拔才隽，奔走殊弗遑。属时临漳郡，群盗方獗猖。匹马汗如雨，战袍北风凉。奋身良间关，许国成慨慷。茂绩固当雠，小试为足偿。菱溪枉车辙，司警驿道傍。莅政肃初令，颓网日更张。月静鼯■惊，山暝狐兔藏。编户复奚事，在在乐岁康。所居傍林坞，讼简白昼长。邻家稻田肥，子舍芸编香。优游有旨趣，于焉度年光。夕露集野草，秋飙在垂杨。解装欲何之，作尉壶山阳。莆民喜公至，夹道相迎将。泉民惜公归，所怀未渠央。民俗岂不殊，美化端有方。愿言颂政谣，毋庸咏离章。他时登要津，万里谁能量。
送王御史入京
作者：卢琦
朝代：元

骢马风烟蓟北台，玉郎独上向蓬莱。江湖水落鱼龙蛰，天地秋高鸿雁来。北渚芙蓉风淡荡，西宫杨柳月徘徊。此行正及天申日，应上尧年万寿杯。
送福唐林氏兄弟
作者：卢琦
朝代：元

故人伤远别，对酒且淹留。冠盖临溪上，旌旗夹道周。风霜下残日，鹏鹗起高秋。独有林才子，赠言多远猷。
送许存忠之漳浦县尹
作者：卢琦
朝代：元

榕下年华晏，逢君又送君。铜章新县尹，铁甲旧将军。客路长亭雨，乡心极浦云。公馀延里士，樽酒共论文。
送长乐县吏
作者：卢琦
朝代：元

郑生赋归去，吏隐大江浔。刀笔萧曹术，诗书孔孟心。潮平鱼入市，山近荔成林。双剑津头客，时时望好音。
送阮洞仙
作者：卢琦
朝代：元

我住桃源六十年，神仙不见意茫然。如今驻马壶山下，始信城中有洞仙。
送高教谕
作者：卢琦
朝代：元

建安小洙泗，之子去横经。远树含烟碧，香芹带雨青。深衣登讲席，綵服戏亲庭。须忆分携处，吟诗柳外亭。
道士彭玄明归三茆
作者：卢琦
朝代：元

道人家住湘江曲，清夜月明摇佩环。出门倒拄九节杖，辞家却入三茅山。开笼放鹤横江去，持钵降龙布雨还。拟共临风吹铁笛，青松白石往来间。
重游蓬壶因呈诸公一笑
作者：卢琦
朝代：元

匹马重寻蓬岛路，东风二月柳花香。晓烟万笠人耕垄，夜雨孤舟客卧床。野老送迎悲往事，山童歌舞学红妆。群贤此路从来少，未必山阴胜永阳。我来作县已三载，偏爱毗湖春酒香。溪上画桥朝系马，雨中茅屋夜连床。多情黄鸟短长曲，无数桃花浓淡妆。欲学渊明归种柳，不栽桃李满河阳。
重游蓬壶因呈诸公一笑
作者：卢琦
朝代：元

我来作县已三载，偏爱毗湖春酒香。溪上画桥朝系马，雨中茅屋夜连床。多情黄鸟短长曲，无数桃花浓淡妆。欲学渊明归种柳，不栽桃李满河阳。
重游蓬壶因呈诸公一笑·其一
作者：卢琦
朝代：元

匹马重寻蓬岛路，东风二月柳花香。晓烟万笠人耕垄，夜雨孤舟客卧床。野老送迎悲往事，山童歌舞学红妆。群贤此路从来少，未必山阴胜永阳。
金陵道中
作者：卢琦
朝代：元

烟树云林半有无，野人行李更萧疏。日来日去逢鞍马，山北山南听鹧鸪。万里关河怜宦舍，五更风雨忆吾庐。寂寥一点寒灯在，酒熟邻家许再沽。
钱舜举木芙蓉
作者：卢琦
朝代：元

红妆初映酒杯酣，斜倚西风转不堪。霜后池塘秋欲尽，令人惆怅忆江南。
铜盘夜月
作者：卢琦
朝代：元

麻姑承露盘，岁久化为石。伊人同化去，留此知何日。苔滋古迹深，露滴寒光白。惟有明月高，清辉照如昔。
闻秋虫有感
作者：卢琦
朝代：元

秋虫集草树，凄声亦何繁。行子在远道，岂不思故园。黍稻上丘陇，鸟雀亦忺喧。田园可将老，轩冕何足言。
陆德阳杭州新居
作者：卢琦
朝代：元

武林城下文章客，移得幽居近碧湾。闻说梅花开欲遍，一舟冲雨到孤山。青山隔屋暮云湿，红日当空春水明。月满六桥歌舞散，柳阴深处有书声。
陆德阳杭州新居·其一
作者：卢琦
朝代：元

武林城下文章客，移得幽居近碧湾。闻说梅花开欲遍，一舟冲雨到孤山。
陆德阳杭州新居·其二
作者：卢琦
朝代：元

青山隔屋暮云湿，红日当空春水明。月满六桥歌舞散，柳阴深处有书声。
陈教谕见和因复用韵答之
作者：卢琦
朝代：元

风流人物出尘埃，曾入都门献赋来。宦路不知双鬓改，讲帷又向八壶开。月明茅店鸡初唱，烟暝松林鹤已回。客子归途相邂逅，今朝把酒是离杯。
陈诚中留宿壶山别墅雨中纪怀
作者：卢琦
朝代：元

我客莆中知几度，重见壶山翠如堵。今年还复客莆中，却向翠壶山下住。翠壶山高高倚天，便欲杖屦登其巅。暑雨成霖水如海，赢得几夕孤村眠。故国艰危尘满目，乡梦每绕读书屋。刘琨中夜还自舞，杜甫曲江为谁哭。蛮烟瘴雾何时开，会见长风天际来。旅怀寂寞赖知己，对山为我倾瑶杯。
集贤学士喀尔喀册奉旨代祭真定路玉华宫仆备鉴礼
作者：卢琦
朝代：元

大禘天香出内宫，孝思兴老总无穷。百年礼乐行三献，一代箫韶起半空。使者引班云气里，女仙摇佩月明中。小臣监礼陪清列，两袖葵花映烛红。
雩都县西禅田寺有生佛甚灵殿后有竹十三竿云是佛在日所敲之竹即今存焉
作者：卢琦
朝代：元

忽闻生佛到禅关，花木深深作翠团。座上真身千百载，窗前敲竹十三竿。苔封古砌廊庑尽，秋入山门风雨寒。啜罢茶瓯僧话别，孤舟催客泊前滩。
鞦韆
作者：卢琦
朝代：元

绿窗美人闭深院，燕语莺啼春事半。画阑睡足四无人，空与东君说幽怨。綵绳袅袅挂青烟，罗袜纤纤翩翠袖。红妆高出墙头花，绣带斜飞亭际柳。香风荡漾春谁主，愿学飞仙飞不去。黄昏溪月浸梨花，背立鞦韆悄无语。
题云山图
作者：卢琦
朝代：元

我有郎官万叠青，换得将军半窗绿。月明恐有凤来栖，日暮何妨鸟借宿。清平海宇无烽烟，五风十雨歌丰年。看山爱竹了公事，焚香挂画如神仙。城头漏箭催更鼓，将军燕寝元戎府。枕底云山光满林，床头斜插三珠虎。
题元符宫东秀轩又名日观
作者：卢琦
朝代：元

茅山山下种玉地，道士辟为东秀轩。五色彩云开日观，万株秋露湿云根。竹园笋出牛穿角，松树年深鹤长孙。一道天河横屋过，奎光垂地映堂门。
题全安庄
作者：卢琦
朝代：元

野寺寻真幽更幽，老僧敬客客来游。疏钟几杵江山暮，落雁一声天地秋。山鸟有情怜我去，烛花溅泪为谁愁。而今惆怅江头别，不识重来有日不。
题南冈上人诗卷
作者：卢琦
朝代：元

曾见天华落讲堂，翩然振锡白云乡。盖茅绝壁星辰近，采药深林雨露香。独鹤当窗松影瘦，老龙归洞夕阴凉。相思欲寄新成偈，落叶萧萧山路长。
题叶清甫绿波楼
作者：卢琦
朝代：元

主人能拔俗，每自捲珠帘。野水春生浦，山云日傍檐。陶家唯酿酒，邺架尽悬签。相见波光好，秋来绿又添。
题吴元珍钓图
作者：卢琦
朝代：元

老翁撑船傍芦荻，船头独坐看秋波。不知昨夜风声恶，但见满溪山色多。谁人著笔成图画，有客吟诗学棹歌。我亦颇识江海趣，几时同子披烟蓑。
题四皓图
作者：卢琦
朝代：元

鹤发苍颜太古心，采芝共入白云深。只因误到长安寺，惹得人间说至今。
题寿萱堂
作者：卢琦
朝代：元

芳草世岂无，所贵忘忧难。惟有北堂萱，庶可娱亲颜。青青向阶庭，郁郁良可爱。只恐流序徂，秋风不相待。晨昏登高堂，戏舞称寿觞。惊看堂上人，鹤发明秋霜。再拜祝萱草，不改三春好。百年以为期，岁岁长相保。
题射猎图
作者：卢琦
朝代：元

满目西风塞上尘，五花骢马转精神。凭君莫射双飞雁，恐有音书寄远人。
题山水卷
作者：卢琦
朝代：元

野径穿云入翠微，山家茅屋掩柴扉。扁舟独钓沧江上，风雨满船犹未归。
题山水图
作者：卢琦
朝代：元

渔舟风雨蓑衣冷，僧寺烟霏㙮影斜。行客莫嫌天色暝，隔江鸡犬有人家。
题山水图
作者：卢琦
朝代：元
体裁：七言绝句

渔舟风雨蓑衣冷，僧寺烟霏塔影斜。行客莫嫌天色暝，隔江鸡犬有人家。
题待月亭卷
作者：卢琦
朝代：元

郡西古招提，楼台跨城邑。小亭仅数椽，日落晚凉入。二侯曾此游，徘徊松下立。开樽待明月，月来海风急。俗韵忽已消，素光良可挹。天容万里净，露气千松湿。酒阑宾客欢，诗就魑魅泣。蹇予尘土踪，驱驰惭靡及。时来弄清晖，每拟续佳什。文园多病早，浣花百忧集。愿言问婵娟，何当谢羁絷。
题徐方外捕盗应梦图
作者：卢琦
朝代：元

徐老平生志不群，力能擒贼胜千军。一官落拓司征日，数纸纵横纪梦文。湖海至今传异事，朝廷终不负奇勋。西风南浦还相见，击节狂歌月到门。钓龙台下解舟去，大庾岭头驰马过。驿路云生椰子树，江城月满鳄鱼波。青山是处题诗遍，绿野从今买犊多。客里送秋仍送客，潇潇秋雨奈愁何。
题徐方外捕盗应梦图·其一
作者：卢琦
朝代：元

徐老平生志不群，力能擒贼胜千军。一官落拓司征日，数纸纵横纪梦文。湖海至今传异事，朝廷终不负奇勋。西风南浦还相见，击节狂歌月到门。
题徐方外捕盗应梦图·其二
作者：卢琦
朝代：元

钓龙台下解舟去，大庾岭头驰马过。驿路云生椰子树，江城月满鳄鱼波。青山是处题诗遍，绿野从今买犊多。客里送秋仍送客，潇潇秋雨奈愁何。
题捕鱼图
作者：卢琦
朝代：元

水光不动棹声迟，阿母舟中坐哺儿。却笑世途风浪恶，人家骨肉苦分离。白衣渔父独操舟，两岸西风芦荻秋。稚子莫惊滩水险，险滩过了是安流。
题捕鱼图·其一
作者：卢琦
朝代：元

水光不动棹声迟，阿母舟中坐哺儿。却笑世途风浪恶，人家骨肉苦分离。
题捕鱼图·其二
作者：卢琦
朝代：元

白衣渔父独操舟，两岸西风芦荻秋。稚子莫惊滩水险，险滩过了是安流。
题李月海卷
作者：卢琦
朝代：元

皎皎明月光，浩浩海水深。明月常在天，海水无古今。人生穹壤间，百年漫浮沈。所以李月海，炼丹瑞岩阴。翁居瑞岩阴，披云结精庐。夜玩海底月，澹然心与俱。海水天地宽，明月何处无。丹成跨黄鹤，一举凌太虚。
题李月海卷·其一
作者：卢琦
朝代：元

皎皎明月光，浩浩海水深。明月常在天，海水无古今。人生穹壤间，百年漫浮沈。所以李月海，炼丹瑞岩阴。
题李月海卷·其二
作者：卢琦
朝代：元

翁居瑞岩阴，披云结精庐。夜玩海底月，澹然心与俱。海水天地宽，明月何处无。丹成跨黄鹤，一举凌太虚。
题杜容可筼居卷
作者：卢琦
朝代：元

种得筼筜日转添，东风暗绿上疏帘。近来春信知多少，屋角新梢已拂檐。道人家住绿云间，日日吟诗独倚栏。二仲不来山径晚，一帘清影作秋寒。
题杜容可筼居卷·其一
作者：卢琦
朝代：元

种得筼筜日转添，东风暗绿上疏帘。近来春信知多少，屋角新梢已拂檐。
题杜容可筼居卷·其二
作者：卢琦
朝代：元

道人家住绿云间，日日吟诗独倚栏。二仲不来山径晚，一帘清影作秋寒。
题松江寺僧游浙卷
作者：卢琦
朝代：元

松下上人相邂逅，座中为我说天台。每瞻大士云间现，曾访群仙洞里回。明月在梁虹影动，西风入树鹤声来。远人亦欲东州去，准拟题诗满石台。
题潭州刘氏姊妹孀妇贞节
作者：卢琦
朝代：元

双藤本同根，长大附高树。树倒何所依，不离树根土。刘家好姊妹，嫁作儒家妇。儒生游不返，姊妹何所去。忆昔嫁夫时，各期以偕老。今日无所归，骨肉自相保。一炉铸两镜，悬置东西窗。窗前无主人，两镜复一双。哀哉复贤哉，刘氏有二孀。
题节妇卷
作者：卢琦
朝代：元

陈家有女李家妇，三十哭夫应断肠。梧叶几番深夜雨，梅花一树短篱霜。閤东才俊眉俱白，堂北光阴鬓已苍。不待门前植华表，人间野史百年香。
题萧山韩家湖亭
作者：卢琦
朝代：元

坦荡主翁能爱客，暇日开樽湖上亭。渔浦秋潮生野岸，山阴寒翠落疏棂。香云凝纸诗都好，凉月当轩酒未醒。自笑红尘吹两鬓，隔江遥望数峰青。
题道观
作者：卢琦
朝代：元

太清楼阁世尘稀，朗诵黄庭觅紫芝。童子云中种灵药，老师松下著残棋。龙随飞剑风生壑，鹤守神丹月满池。仙客不来瑶草绿，天香落笔自题诗。
题郑克让渊明卷
作者：卢琦
朝代：元

靖节高名垂宇宙，何须五斗折腰为。柴桑岁暮骥将老，栗里云深鹤已归。松菊厌沾新雨露，衣巾不改旧容仪。于今郑谷人归未，学得陶翁自古稀。
题陈允中山居卷
作者：卢琦
朝代：元

山妍雨初暗，洞窈云常暝。琤琤碧涧流，落落青松影。游咏有高人，诛茅临复岭。开窗翠岚香，展卷白日永。兴来即吟诗，客至但烹茗。抱琴暮出游，蕙帐夜深冷。
题项羽庙
作者：卢琦
朝代：元

长城骸骨丘山积，群雄操戈争奋击。将军手提三尺剑，长呼渡江天地坼。马上叱咤风雷生，千人万人俱辟易。新安坑平士卒怨，咸阳火烈宫殿厄。衣锦得志归故乡，讵知缟素起相责。陈平谈笑捐黄金，一朝君臣坐离隔。事几尽逐亚父去，帷幄空虚竟无策。吁嗟垓下兵尽折，慷慨歌声绕营壁。八千子弟在者谁，独拥虞姬帐中泣。仓皇不上亭长舟，膏血甘濡汉人戟。回首英雄安在哉，古庙虚凉尚陈迹。愁予泚笔一长吟，箫瑟江风暮潮急。
题鸦落图
作者：卢琦
朝代：元

天地霹雳斤斧馀，天风万仞吹不枯。白云石面化青雨，红日海眼翻赤乌。银河灵鹊夜渡影，月窟老兔时濡须。太平海上锦袍客，跨鹤来看浴凤雏。
风山龙井
作者：卢琦
朝代：元

瑶峰有神井，龙潜不可测。苔纹石痕深，草映寒泉碧。讵非太华峰，犹疑苏耽宅。仙人胡不归，空山此灵迹。
饯孙复斋赴南雄同知
作者：卢琦
朝代：元

闻说刺桐城外道，使君七日赴南雄。枫宸锡命黄金带，荔浦飘香绕玉骢。剑拂洛桥涛泊岸，驿经庾岭树连空。山中五月畬田熟，海上诸州水道通。幽涧昼飞椰叶雨，寒潮夜渡鳄鱼风。绿林处处归民伍，皂盖时时谒学宫。定有诸生师柳子，莫将循吏让文翁。化行稚耄讴歌起，讼简宾僚笑咏同。千里相思明月夕，新题遥寄海云东。
饯宪使元卿赴浙江参政
作者：卢琦
朝代：元

姬旦周元老，更生汉懿亲。皇朝右文治，岳狩选儒臣。夙志由来著，清声久已振。万钧风力重，一道月华新。肃政高群望，嘉猷播绝伦。总闽持绣斧，参浙坐华茵。海峤升初日，湖山宴早春。登临频赋咏，万物改清贞。勋业归调鼎，恩荣促召轮。欣逢天纵圣，重见岳生申。报主惟深敬，忧民亶至仁。魁梧表仪羽，敷治展经纶。方面分廷务，东吴振日宸。具瞻岩石峻，列坐庙堂珍。薇省花容煖，春城柳色颦。迎归舟楫具，文著宪章纯。接履登高位，乘槎据要津。推恩均雨露，举首近星辰。贱子初登第，明公领缙绅。疏慵期采录，悚惧走逡巡。忝对南宫岁，长怀北阙晨。三年亲簿领，几处困风尘。从事沾微禄，鮿生似旧贫。骏奔惟恐后，久屈欲求伸。拙守诗为业，怀成道日陈。驽才慕骥足，污渎敢攀鳞。曩昔期朝士，迟回忝国宾。愿言为汲引，自许绝缁磷。北斗天河上，南州瘴露滨。惟将涓滴念，日夕望秋旻。
饯德化王知县
作者：卢琦
朝代：元

悠悠乡思逐云飞，匣剑囊琴赋式微。客计不如归计好，宦情长与世情违。石田茅屋生苔藓，凫舄朝衫换彩衣。留得棠梨花一树，龙寻山下款春晖。
高邮城楼晚望
作者：卢琦
朝代：元

城上高楼瞰大湖，城头画角晚呜呜。望中灯火明还灭，天际星河淡欲无。隔水人家种杨柳，带霜凫雁起菰蒲。短衣疋马非无事，拟向烟波学钓徒。
龙江山平远楼
作者：卢琦
朝代：元

龙江居人稠，市井若城邑。陈君作江楼，尘杂不相及。身閒千虑遣，日驻万境集。群峙两岸山，一一如拱揖。大海东南流，海气日呼吸。长桥亘百丈，层塔崇七级。微茫认岛屿，旷荡辨原隰。潮声山外寒，岚气屋中湿。古寺烟钟来，遥浦渔艇入。霜晴凫雁浴，月白蛟螭泣。宾朋事幽讨，觞咏属佳什。蹇予簿书烦，乃受升斗絷。公馀强登眺，诗思转羞涩。江空岁年晚，日夕天风急。行藏我何心，倚阑还伫立。
句
作者：卫仁近
朝代：元

江水深深碧，梨花淡淡明。九农劳畚锸，三泖足风波。亚夫旧是将军子，贾谊初传太傅官。玉人娇列锦步障，银笔醉调金缕衣。醉吹银笛五老洞，閒拾瑶草三神山。
奉寄杨铁厓
作者：卫仁近
朝代：元

白发扬雄三泖上，楼船日日载青娥。骊珠泣月夜光冷，象管叫云秋思多。问字诸生频载酒，购书道士为笼鹅。玄霜台上凉如水，好著吾侬拍手歌。
承玉山主人遗竹枝辄赋近体以寄
作者：卫仁近
朝代：元

草堂只在玉山西，未识风流顾恺之。鸳冷绣衾春病酒，蜡销银烛夜敲棋。每怀凤鸟栖梧树，辄倚乌几唱《竹枝》。昨夜阑干明月上，恼人箫管不胜吹。
拟唐宫词
作者：卫仁近
朝代：元

九重春色绕金銮，龙渴宫壶午漏残。犀押帘垂红雾暝，兽炉香尽碧云寒。隔楼度曲多西子，别院吹笙是内官。见说羊车明日过，旋栽杨柳护雕阑。
秋夜曲二首
作者：卫仁近
朝代：元

谁家女儿青结螺，花前双歌舞婆娑。湘帘在钩明月多，奈此迢迢凉夜何！银河流光夜初静，姮娥娟娟度鸾影。绮疏美人醉方醒，倚阑吹箫更漏永。
秋夜曲二首·其一
作者：卫仁近
朝代：元

谁家女儿青结螺，花前双歌舞婆娑。湘帘在钩明月多，奈此迢迢凉夜何！
秋夜曲二首·其二
作者：卫仁近
朝代：元

银河流光夜初静，姮娥娟娟度鸾影。绮疏美人醉方醒，倚阑吹箫更漏永。
送刘王事北上
作者：卫仁近
朝代：元

晓漏沈沈禁籞清，内班初进佩环鸣。九重日月明金殿，四海车书会玉京。天子龙飞乾道正，宰臣鹄立泰阶平。几时我亦观光去，醉插宫花出凤城。
题陈履元画玉山草堂图
作者：卫仁近
朝代：元

万木阴阴覆草堂，湘帘低下净琴张。逶迤万里桥南路，彷佛百花潭上庄。白鸟向人飞个个，好山当户立苍苍。披图想见人清绝，为写新诗并晚凉。
清平乐·题碧梧苍石图
作者：卫德嘉
朝代：元

彩云飞断。愁思茫无岸。落日平芜烟水漫。又见去年归雁。琵琶旧曲难成。风流谁复如卿。满耳碧梧秋雨，浔阳江上哀声。
清平乐·题碧梧苍石图
作者：卫德辰
朝代：元

紫箫音断。睡起乌纱岸。梦峡飞云空汗漫。又负一番秋雁。捻沙尚拟圆成。风流不减耆卿。怕听苍梧夜雨，等闲写入无声。
卫源庙
作者：卫恒
朝代：元
体裁：七言律诗

上国风帆快转输，石林香霭护神居。龙吟别浦泉声细，鸟拂空潭树影虚。蹴鞠谁家春竞赏，琅玕千亩翠堪书。绣衣已觉清寒甚，休遣风霜到隼旟。
双调·殿前欢碧云深，碧云深处路难寻。数椽茅屋和云赁，
作者：卫立中
朝代：元

小令云在松阴。
挂云和八尺琴，卧苔石将云根枕，折梅蕊把云梢沁。
云心无我，云我无心。
懒云窝，懒云窝里客来多。
客来时伴我闲些个，酒灶茶锅。
且停杯听我歌，醒时节披衣坐，醉后也和衣卧。
兴来时玉箫绿绮，问甚么天籁云和？。
殿前欢
作者：卫立中
朝代：元

碧云深，碧云深处路难寻。数椽茅屋和云赁。云在松阴。挂云和八尺琴，卧苔石将云根枕，折梅蕊把云梢沁。云心无我，云我无心。
殿前欢·碧云深
作者：卫立中
朝代：元

碧云深，碧云深处路难寻。数椽茅屋和云赁，云在松阴。挂云和八尺琴瑟，卧苔石将云根枕，折梅蕊把云梢沁。云心无我，云我无心。
聚景园
作者：卫芳华鬼
朝代：元

湖上园亭好，重来忆旧游。徵歌调玉树，阅舞按梁州。径狭花迎辇，池深柳拂舟。昔人皆已没，谁与话风流？
寄雪窦寺生书记
作者：印秋海
朝代：元

清泉白芦八月秋，宽鞋瘦策十日游。石床风冷夜不寐，冰丝绕指白雪流。身名杳杳云间鹄，世事纷纷蕉下鹿。雨晴春暖即相寻，千尺岩头看飞瀑。
糊窗短歌
作者：危希尹
朝代：元
体裁：古风

峨眉影动半轮月，巫峡山头看晴雪。只愁梦里见梨花，一夜海风吹石裂。波浮洞庭光玲珑，五纤剪水描秋空。丈夫壮志在皎皎，俗子毡帐徒重重。盘鸦字出人未识，影不摇红灯照席。三年刻楮正自泠，乞巧何能逢七夕。
怀仙词
作者：危德华
朝代：元
体裁：七言绝句

玄都昔谒紫阳君，夜读丹书玉洞文。春雪楼西坐明月，凤箫吹落万松云。
送芳润叶道士
作者：危琴乐
朝代：元
体裁：七言绝句

二十四岩凌紫清，琪花瑶草日初晴。抱琴曾侍群仙宴，记得钧天一两声。
题海云亭
作者：古愚
朝代：元
体裁：七言律诗

目前多少古今情，尽在太湖湖上亭。舸舰浮空云叶乱，属镂沈水浪花腥。一杯潋滟吞云梦，数点苍茫认洞庭。明日慧山曾有约，又携茶鼎汲清泠。
谢良夫惠茶
作者：可继
朝代：元
体裁：七言律诗

欲谱茶经唤陆郎，三泉何事水汤汤。金芽尚带先春露，玉髓空遗旧日香。清苦家风搜肺腑，乱离符谶说旗枪。闭门读罢先天易，惊觉王孙出醉乡。
老庄周一枕胡蝶梦·七弟兄
作者：史九散人
朝代：元

今日个列管弦，向席上尊前，柳影花边，做了无事的神仙。
宿缘人末圆，桃柳丧黄泉，石竹却还元，莺燕怎留连？生拆散锦毛鸳，活分开并头莲。
老庄周一枕胡蝶梦·仙吕/点绛唇
作者：史九散人
朝代：元

飞下天宫，将帝宣钦奉，因他宿缘重。
但得相逢，是一枕蝴蝶梦。
老庄周一枕胡蝶梦·仙吕/赏花时
作者：史九散人
朝代：元

剩水残云四五塌，野杏夭桃无数花。
淡隐隐卧残霞，疏林自下，掩映着茅舍两三家。
老庄周一枕胡蝶梦·倘秀才
作者：史九散人
朝代：元

对宝砌磨拳擦手，挨绿窗将身退抽。
怎禁他狐魅精灵泼鬼头，挨亮桶，靠球楼，少走。
（末云）疾。
（风起科）（四旦云）好大风也。
正然天色明朗，就昏暗了，唬杀人也。
空中有神鬼之声，咱且回避者。
（生醉睡科）（四旦下）（末云）小鬼头那里去！（唱）。
老庄周一枕胡蝶梦·倘秀才
作者：史九散人
朝代：元

第一遍天台山与刘晨配偶，第二遍谒浆处把崔护等候。
如今和庄子惜玉怜香，又不知甚日休。
逐朝期会约，每日效绸缪，今日来强口，（云）唤柳精过来。
（唱）。
老庄周一枕胡蝶梦·倘秀才
作者：史九散人
朝代：元

老石头人难措手，乔孔窍玲珑剔透，跟着他倚翠偎红不识羞。
三斧吹不就，一向去挡瘦，难容你陋丑。
老庄周一枕胡蝶梦·前腔
作者：史九散人
朝代：元

委的是神仙来到，修真的至高，千岁宴蟠桃。
金漏须金补，泥神用土包。
参的透这些消息，总是话虚嚣。
便存神运气，身心枉劳。
金销石烂，石烂金销。
石烂金销，惹得众仙讥笑。
老庄周一枕胡蝶梦·前腔
作者：史九散人
朝代：元

汞铅丹灶，能平善消，火候最难调。
便诱的心猿顺，怎防着意马骄？奴不如金丹修炼，差误在分毫。
把离爻换坎，乾坤怎交？须教采炼，采炼须教。
采炼须教，说与洞房玄妙。
老庄周一枕胡蝶梦·前腔
作者：史九散人
朝代：元

汞铅丹灶，能平善消，火候最难调。
便诱的心猿顺，怎防着意马骄？奴不如金丹修炼，差误在分毫。
把离爻换坎，干坤怎交？须教采炼，采炼须教。
采炼须教，说与洞房玄妙。
老庄周一枕胡蝶梦·前腔
作者：史九散人
朝代：元

阴汞能飞走，阳铅会伏调。
紧收拾顽猿劣马，休放半分毫。
心如止水，情通九霄。
坚牢温养，温养坚牢。
温养坚牢，管取宝珠光耀。
（生跪下科，云）你是神仙？地下无这等人。
（旦唱）。
老庄周一枕胡蝶梦·南曲柳摇金
作者：史九散人
朝代：元

听吾所告，仙丹匪遥，八卦布周遭。
保守的婴儿壮，相怜姹女娇。
请一个黄婆，媒合离坎换中交。
向西南采取，初生药苗。
须调火候，火候须调。
火侯须调，温养汞铅丹灶。
老庄周一枕胡蝶梦·双调/新水令
作者：史九散人
朝代：元

这是我为虚名一去整三年，叹光阴甚如疾箭。
更做道酒肠宽似海，常言道色胆大如天。
闹起座宅院庭轩，把俺这佳人每厮挞贱。
老庄周一枕胡蝶梦·后庭花
作者：史九散人
朝代：元

想人生百岁翁，似花飞一阵风。
人无有千日好，花无有百日红。
（生云）神仙有生死无有？（末唱）何必你论穷通，你如何如痴如诤？恋酒的有甚功？爱色的有甚宠？贪财的只是凶，使气的不善终。
若将我仙境通，豁开你心亡蒙。
飞身到太华峰，看白莲开玉井，看白莲开玉井。
老庄周一枕胡蝶梦·呆骨朵
作者：史九散人
朝代：元

你虚心冷气空儒愁，这罪犯怎肯干休？辱没杀竹林七贤，怎见的岁寒三友？娥皇泪君空洒，孟宗笋谁能勾？你无有化龙栖凤的心，今日要生枝上接头。
老庄周一枕胡蝶梦·天下乐
作者：史九散人
朝代：元

转首繁华扫地空，你看乾坤，造化功，笑凡大与吾心不同。
我欲待说是西，他却来道做东。
想尘埃谁识神仙种，空教我嘻笑不言中。
（生醒科）（末自云）好仪表也。
看他眉如秋月，目若朗星，真神仙也。
我且躲在西房檐下。
（做躲科）（生云）卖酒的老者。
（蓬壶云）有。
（生云）我教你前后门都闭了，俺五个人吃的尽醉方归，你妒何放进人来？（蓬壶云）此人原是杭州城里富户，十年前家赀巨富，我多受他恩来。
如今艰难了，来问我要酒吃，先生休怪。
（生云）你说十年前富贵，今日艰难了？我想富贵贫穷，流转不息，好伤感人也。
老者，请他过来。
这里有酒，教他吃些。
（蓬壶请科）（末变艰难相貌，见科）（生云）老人家，饮一杯酒者。
（四女跪下科）（生云）请起。
（四旦云）这老人家，是我杭州在城恩府，怎敢不跪？（末向生云）庄先生，看你趁这等标致身躯，眉眼动荡，修行去罢。
（生云）老人家，你若富贵，无这话说，如今穷了，有这异端之心。
你自修行去。
（末云）若先生功夫到了，便是神仙。
似这等贪恋花酒，有什么好处？（唱）。
老庄周一枕胡蝶梦·天下乐
作者：史九散人
朝代：元

转首繁华扫地空，你看干坤，造化功，笑凡大与吾心不同。
我欲待说是西，他却来道做东。
想尘埃谁识神仙种，空教我嘻笑不言中。
（生醒科）（末自云）好仪表也。
看他眉如秋月，目若朗星，真神仙也。
我且躲在西房檐下。
（做躲科）（生云）卖酒的老者。
（蓬壶云）有。
（生云）我教你前后门都闭了，俺五个人吃的尽醉方归，你妒何放进人来？（蓬壶云）此人原是杭州城里富户，十年前家赀巨富，我多受他恩来。
如今艰难了，来问我要酒吃，先生休怪。
（生云）你说十年前富贵，今日艰难了？我想富贵贫穷，流转不息，好伤感人也。
老者，请他过来。
这里有酒，教他吃些。
（蓬壶请科）（末变艰难相貌，见科）（生云）老人家，饮一杯酒者。
（四女跪下科）（生云）请起。
（四旦云）这老人家，是我杭州在城恩府，怎敢不跪？（末向生云）庄先生，看你趁这等标致身躯，眉眼动荡，修行去罢。
（生云）老人家，你若富贵，无这话说，如今穷了，有这异端之心。
你自修行去。
（末云）若先生功夫到了，便是神仙。
似这等贪恋花酒，有什么好处？（唱）。
老庄周一枕胡蝶梦·寄生草
作者：史九散人
朝代：元

他只待两行排着红袖，二人捧着玉钟，数朝不离香醪瓮。
我着你半霎抢入迷魂洞，犹兀自一杯未尽笙歌送。
全不想无常迅速顷刻休，休倚仗三寸气在千般用。
老庄周一枕胡蝶梦·幺篇
作者：史九散人
朝代：元

住画楼，居兰室，穿朱帘，入绣帏，听花言巧语偏疾。
家住在王谢堂前，祖居在乌衣巷里。
惊蛰罢三春至，秋社后一双归。
休猜做沙暖鸳鸯睡，本是个泥融燕子飞。
老庄周一枕胡蝶梦·幺篇
作者：史九散人
朝代：元

妙体态人多美，细腰肢舞更宜，多少人趋赴娇姿。
他蜜又调成，花又得济。
有礼数知王法，甜口儿不虚脾。
因为我来于此，为谁人忙甚的？（又一女子把画上）（云）秦晋交欢皆为诈，荣华一笔都勾罢。
龙争虎斗是非场，图成四幅丹青画。
（生云）又教我戒甚么？（旦云）戒气。
德重施仁唐虞治，谁强谁弱不都济。
要入长生不死乡，休争三寸元阳气。
（生云）敢问大姐甚么名字？（旦云）牡丹盈槛花开彻，两翅浓香惯风月。
飞入君家梦里来，妾身本是花间蝶。
（末云）先生作白胡蝶诗。
（生云）银为须翅玉为衣，任意春风不解肥。
桃李上林无分到，可怜只傍菜花飞。
（末唱）。
老庄周一枕胡蝶梦·幺篇
作者：史九散人
朝代：元

肌柔腻如粉施，体轻盈称素衣，曲弯弯两道蛾眉。
一生好采蕊寻芳，半世爱偎红倚翠。
名虽担着风月，心上恋着芳菲。
绕定这寻芳客身上舞，不若在卖花人头上飞。
老庄周一枕胡蝶梦·得胜令
作者：史九散人
朝代：元

柳外绝人烟，花甲遇神仙。
今日个跨凤游三岛，乘鸾上九天。
驾个云轩，参拜在金阙辽阳殿。
益寿千年，受东华五帝宣。
老庄周一枕胡蝶梦·感皇恩
作者：史九散人
朝代：元

你只管情荡心迷，废寝忘食。
你只待弄轻盈，相嬉笑，放迷稀。
贪恋着燕约莺期，蝶使蜂媒。
只待要兴颠狂，花簇绕，酒淋漓。
老庄周一枕胡蝶梦·收江南
作者：史九散人
朝代：元

呀，今日是花里遇神仙，快牢拴意马与心猿。
岂知道洞中别有一重天，风如介犬，这的是庄周一梦六十年。
老庄周一枕胡蝶梦·梁州
作者：史九散人
朝代：元

我这里小才思施强弄会，老精神燕约莺期。
（末哭科）（生云）大人这等大家当，缘何发悲烦恼？（末云）买不的生死。
（唱）我哭这光阴急急如流水，青春才至，白发相催。
百年身命，六道轮回。
疾箭般兔走乌飞，转回头虎倦龙疲。
起初时闹垓垓蝶急蜂忙，浓闹里笑欣欣莺甜燕美，下场头冷清清财散人离。
怎知，就里。
本是个神仙老子非凡体，待得来玉不琢不成器。
保养心猿意马肥，有甚驱驰！。
老庄周一枕胡蝶梦·正宫/端正好
作者：史九散人
朝代：元

直向这采霞身，临凡世来追究，展双眸按落云头。
到人间恰正黄昏后，大踏步冲鸳瓮。
老庄周一枕胡蝶梦·油葫芦
作者：史九散人
朝代：元

不如我跨凤乘鸾朝玉京，仙家日月永，你只待浩歌一曲酒千钟。
见如今春秋七国刀兵动，不如我柳阴中一枕南柯梦。
俺昆仑顶上人，比凌烟阁上臣。
试看咸阳原上麒麟冢，都一般潇洒月明中。
（云）自太极初分，到今春秋时，已经几万年了，日月好疾也。
（唱）。
老庄周一枕胡蝶梦·混江龙
作者：史九散人
朝代：元

世俗迎送，都是些是非人我虎狼丛。
流的紧黄河九曲，坐的稳华岳三峰。
依旧春风人世所，黄河一去永无踪。
生太素阴阳未判，辨清浊混沌初分。
推物理三皇治世，定人伦五帝兴隆。
宠女色夏桀无道，自荒淫太甲居桐。
废殷祀纣辛失位，建周朝文武成功。
为宰臣职居相府，作公侯禄厚千钟。
名利似汤浇瑞雪，荣华如秉烛当风。
度寒暑雁鸿南北，搬兴废乌兔西东。
天地久消磨造化，黄尘老埋没英雄。
人有限，事无穷。
观二气，渐消溶。
一会家叹干戈千载战争场，可怜人一枕南柯梦。
恰开眼蜂衙蚁阵，转回头兔迹狐踪。
（云）早到聚仙庄也。
蓬壶仙何在？（蓬壶引四仙女跪科，云）上仙有何法旨？（末云）大罗仙在那里？（蓬壶云）见在房中，酒醉睡着了。
（末云）既做神仙，怎生醉了？我试看者。
（做看科，云）似此不如做神仙。
（唱）。
老庄周一枕胡蝶梦·滚绣球
作者：史九散人
朝代：元

亲蒙上帝差，疾将妖魅勾，对清风月华如昼，（做看科）（唱）把花园做了谢馆秦楼。
只听的品龙笛吹风笙，斟云醪饮五瓯，列金钗不离了左右，天生就皓齿明眸。
三重幔幕高烧烛，十二帘栊不上钩，受用也庄周。
老庄周一枕胡蝶梦·滚绣球
作者：史九散人
朝代：元

你把莺莺并不题，燕燕更不瞅，蜜蜂儿置之脑后，却不道恋胡蝶一梦庄周。
你有了桃共柳，更和这石与竹，做得个迎新忘旧。
（生云）他四个不知那里去了，干小生甚事？（末唱）他每躲是非及早归休。
是非只为多开口，烦恼皆因强出头，悔又何尤？。
老庄周一枕胡蝶梦·滚绣球
作者：史九散人
朝代：元

灞陵桥任行人取决攀，章台街弄腰肢狂荡游。
楚王宫饿的些美人纤瘦，汴河傍斜缆龙舟。
你顽涎不肯收，旧病实是有。
把一双诉离情翠眉频皱，休只待絮沾泥燕侣莺俦。
春花秋月何时了，夜去明来早晚休，直等的叶落归秋。
老庄周一枕胡蝶梦·滚绣球
作者：史九散人
朝代：元

银台上吹灭了灯，金杯中漾撒了酒，都藏在绣帏之后，我奉玉帝敕旨亲勾。
你大胆休，吃剑头，都是你不君子的乔竹，太湖石那些儿玲珑剔透温柔。
颠狂柳絮随风舞，轻薄桃花逐水流，自搅这一场闲愁。
老庄周一枕胡蝶梦·滚绣球
作者：史九散人
朝代：元

闲来时山背后喂个水牛，闲来时把师父道德求。
待做神仙，怎生能够，似这般无虑无忧。
山中有火常沽酒，常言道：一日无常万事休，我自在地优游。
老庄周一枕胡蝶梦·煞尾
作者：史九散人
朝代：元

罢名缰收利锁，观两轮日月搬兴废。
我与你拴意马系心猿，看一榻乾坤定是非。
兴还浓，睡正美，猜呆禅，打哑谜。
能参透，其中意，不贪财，不图利。
作三生，过一世，惜花酒，恋财气。
似残春，花乱飞，狂风飘，急雨催。
尘中多，枝□稀，蜂倦游，蝶不戏。
那时节，悔不及。
直待的花残莺老春归，这的一枕胡蝶家万里。
（下）。
老庄周一枕胡蝶梦·煞尾
作者：史九散人
朝代：元

罢名缰收利锁，观两轮日月搬兴废。
我与你拴意马系心猿，看一榻干坤定是非。
兴还浓，睡正美，猜呆禅，打哑谜。
能参透，其中意，不贪财，不图利。
作三生，过一世，惜花酒，恋财气。
似残春，花乱飞，狂风飘，急雨催。
尘中多，枝□稀，蜂倦游，蝶不戏。
那时节，悔不及。
直待的花残莺老春归，这的一枕胡蝶家万里。
（下）。
老庄周一枕胡蝶梦·煞尾
作者：史九散人
朝代：元

饱谙世事慵开口，会尽人情只点头。
阴骘绵绵若旨修，福禄重重无了休。
四个妖精尽皆有，庄子先生胞胎后。
遥指白云天际头，望着那十二瑶台路儿上走。
（下）。
老庄周一枕胡蝶梦·牧羊关
作者：史九散人
朝代：元

住在这深山内，如今迁在乔木里，送行人几度别离。
出入在柳影花阴，宿卧在枝头叶底。
半生富在鸣珂巷，一声巧在画楼西。
他也曾惊回玉锁窗前梦，浑似绿杨枝上啼。
老庄周一枕胡蝶梦·端正好
作者：史九散人
朝代：元

你做神仙不能勾，出家人尤虑无忧。
跨黄鹤径上虚空走，我把那肚事都参透。
老庄周一枕胡蝶梦·赚煞
作者：史九散人
朝代：元

你与我只一片燕莺心，做半世胡蝶梦，扇粉翅殷勤建功，一指迷人大道中。
不要你燕懒莺慵，不留停，岁月匆匆，都恋着柳绿花红春意浓，玳筵开一终。
把布袍扇动，驾白云飞上建章宫。
（下）（四仙女推庄生下涧科，下）。
老庄周一枕胡蝶梦·那咤令
作者：史九散人
朝代：元

你恋酒呵，多败少成；你恋色呵，色即是空；你恋财呵，那财中隐凶。
都因气送了人，到底成何用？谁知你有眼无瞳！。
老庄周一枕胡蝶梦·醉中天
作者：史九散人
朝代：元

撑破庄周梦，两翅驾东风，五百处名园一扫一个空。
难道风流种，唬杀寻芳蜜蜂。
轻轻飞动，把一个卖花人，扇过桥东。
老庄周一枕胡蝶梦·采茶歌
作者：史九散人
朝代：元

他怎么痛伤悲，怨别离？那里也有情何怕隔年期？海誓山盟君莫喜，你明日花残月缺悔时迟。
老庄周一枕胡蝶梦·金盏儿
作者：史九散人
朝代：元

恰春到百花红，早夏至绿阴浓，秋来不落园林空。
呀！早霜寒十月过，春夏与秋冬。
今日是一个青春年少子，明日做了白发老仙翁。
岂不闻百年随尹过，万事转头空？。
老庄周一枕胡蝶梦·雁儿落
作者：史九散人
朝代：元

那里取笙歌夜月筵，那里取桃李春风面。
这的是浮生梦一场，世态云千变。
老庄周一枕胡蝶梦·驻马听
作者：史九散人
朝代：元

美满团圆，几度通宵置酒筵。
不见了蜂蝶莺燕，一春常费买花钱。
二年未了悟真篇，半生好看羲皇传。
不必言，将人门外疾推转。
（末云）不必逼勒你。
庄子休，你省悟了不曾？（生跪下，云）我省悟了也。
（末云）你认的我是谁？（生云）你是太白金星。
（末云）你虽认的我，你不知你是谁？（生云）我是大罗神仙，后升玉京上清南花至德真君。
因我笑执宝盖幢幡仙女，贬在下方。
（末云）你怎生再得到天上？（生云）告星君可怜，奏准玉帝，领我玉京上清牌来，我自然就到天上。
（末向空中，云）众仙不来等甚？（金童、玉女幡盖赍玉京牌上）（生跪受科）（东华仙上，云）大罗仙，你今日正果朝元，再有凡心，罚往下方，永失仙道。
你回宫依旧管事。
（生谢太白金星，云）多谢上仙。
（末唱）。
老庄周一枕胡蝶梦·骂玉郎
作者：史九散人
朝代：元

东君不管人憔悴，那里也酒病赖花医，顽涎尚有何时退？不带酒，撒腻滞，佯推醉。
老庄周一枕胡蝶梦·鹊踏枝
作者：史九散人
朝代：元

说起俺道门中，不与你世俗同。
你爱的是雪月风花，我爱的是惰懒偎慵，四件事无毛大虫，再休与酒色财气相逢。
老莊週一枕胡蝶夢·七弟兄
作者：史九散人
朝代：元

今日個列管絃，向席上尊前，柳影花邊，做了無事的神仙。宿緣人末圓，桃柳喪黃泉，石竹卻還元，鶯燕怎留連？生拆散錦毛鴛，活分開並頭蓮。
老莊週一枕胡蝶夢·么篇
作者：史九散人
朝代：元

住畫樓，居蘭室，穿朱簾，入繡幃，聽花言巧語偏疾。家住在王謝堂前，祖居在烏衣巷裡。驚蟄罷三春至，秋社後一雙歸。休猜做沙暖鴛鴦睡，本是個泥融燕子飛。
老莊週一枕胡蝶夢·么篇
作者：史九散人
朝代：元

妙體態人多美，細腰肢舞更宜，多少人趨赴嬌姿。他蜜又調成，花又得濟。有禮數知王法，甜口兒不虛脾。因為我來於此，為誰人忙甚的？（又一女子把畫上）（雲）秦晉交歡皆為詐，榮華一筆都勾罷。龍爭虎鬥是非場，圖成四幅丹青畫。（生雲）又教我戒甚麼？（旦雲）戒氣。德重施仁唐虞治，誰強誰弱不都濟。要入長生不死鄉，休爭三寸元陽氣。（生雲）敢問大姐甚麼名字？（旦雲）牡丹盈檻花開徹，兩翅濃香慣風月。飛入君家夢裡來，妾身本是花間蝶。（末雲）先生作白鬍蝶詩。（生雲）銀為須翅玉為衣，任意春風不解肥。桃李上林無分到，可憐只傍菜花飛。（末唱）。
老莊週一枕胡蝶夢·么篇
作者：史九散人
朝代：元

肌柔膩如粉施，體輕盈稱素衣，曲彎彎兩道蛾眉。一生好採蕊尋芳，半世愛偎紅倚翠。名雖擔著風月，心上戀著芳菲。繞定這尋芳客身上舞，不若在賣花人頭上飛。
老莊週一枕胡蝶夢·仙呂/賞花時
作者：史九散人
朝代：元

剩水殘雲四五塌，野杏夭桃無數花。淡隱隱臥殘霞，疏林自下，掩映著茅舍兩三家。
老莊週一枕胡蝶夢·仙呂/點絳唇
作者：史九散人
朝代：元

飛下天宮，將帝宣欽奉，因他宿緣重。但得相逢，是一枕蝴蝶夢。
老莊週一枕胡蝶夢·倘秀才
作者：史九散人
朝代：元

對寶砌磨拳擦手，挨綠窗將身退抽。怎禁他狐魅精靈潑鬼頭，挨亮桶，靠球樓，少走。（末雲）疾。（風起科）（四旦雲）好大風也。正然天色明朗，就昏暗了，唬殺人也。空中有神鬼之聲，咱且迴避者。（生醉睡科）（四旦下）（末雲）小鬼頭那裡去！（唱）。
老莊週一枕胡蝶夢·倘秀才
作者：史九散人
朝代：元

第一遍天台山與劉晨配偶，第二遍謁漿處把崔護等候。如今和莊子惜玉憐香，又不知甚日休。逐朝期會約，每日效綢繆，今日來強口，（雲）喚柳精過來。（唱）。
老莊週一枕胡蝶夢·倘秀才
作者：史九散人
朝代：元

老石頭人難措手，喬孔竅玲瓏剔透，跟著他倚翠偎紅不識羞。三斧吹不就，一向去擋瘦，難容你陋醜。
老莊週一枕胡蝶夢·前腔
作者：史九散人
朝代：元

委的是神仙來到，修真的至高，千歲宴蟠桃。金漏須金補，泥神用土包。參的透這些訊息，總是話虛囂。便存神運氣，身心枉勞。金銷石爛，石爛金銷。石爛金銷，惹得眾仙譏笑。
老莊週一枕胡蝶夢·前腔
作者：史九散人
朝代：元

汞鉛丹灶，能平善消，火候最難調。便誘的心猿順，怎防著意馬驕？奴不如金丹修煉，差誤在分毫。把離爻換坎，乾坤怎交？須教採煉，採煉須教。採煉須教，說與洞房玄妙。
老莊週一枕胡蝶夢·前腔
作者：史九散人
朝代：元

陰汞能飛走，陽鉛會伏調。緊收拾頑猿劣馬，休放半分毫。心如止水，情通九霄。堅牢溫養，溫養堅牢。溫養堅牢，管取寶珠光耀。（生跪下科，雲）你是神仙？地下無這等人。（旦唱）。
老莊週一枕胡蝶夢·南曲柳搖金
作者：史九散人
朝代：元

聽吾所告，仙丹匪遙，八卦布周遭。保守的嬰兒壯，相憐奼女嬌。請一個黃婆，媒合離坎換中交。向西南採取，初生藥苗。須調火候，火候須調。火侯須調，溫養汞鉛丹灶。
老莊週一枕胡蝶夢·呆骨朵
作者：史九散人
朝代：元

你虛心冷氣空儒愁，這罪犯怎肯幹休？辱沒殺竹林七賢，怎見的歲寒三友？娥皇淚君空灑，孟宗筍誰能勾？你無有化龍棲鳳的心，今日要生枝上接頭。
老莊週一枕胡蝶夢·天下樂
作者：史九散人
朝代：元

轉首繁華掃地空，你看乾坤，造化功，笑凡大與吾心不同。我欲待說是西，他卻來道做東。想塵埃誰識神仙種，空教我嘻笑不言中。（生醒科）（末自雲）好儀表也。看他眉如秋月，目若朗星，真神仙也。我且躲在西房簷下。（做躲科）（生雲）賣酒的老者。（蓬壺雲）有。（生雲）我教你前後門都閉了，俺五個人吃的盡醉方歸，你妒何放進人來？（蓬壺雲）此人原是杭州城裡富戶，十年前家貲鉅富，我多受他恩來。如今艱難了，來問我要酒吃，先生休怪。（生雲）你說十年前富貴，今日艱難了？我想富貴貧窮，流轉不息，好傷感人也。老者，請他過來。這裡有酒，教他吃些。（蓬壺請科）（末變艱難相貌，見科）（生雲）老人家，飲一杯酒者。（四女跪下科）（生雲）請起。（四旦雲）這老人家，是我杭州在城恩府，怎敢不跪？（末向生雲）莊先生，看你趁這等標緻身軀，眉眼動盪，修行去罷。（生雲）老人家，你若富貴，無這話說，如今窮了，有這異端之心。你自修行去。（末雲）若先生功夫到了，便是神仙。似這等貪戀花酒，有什麼好處？（唱）。
老莊週一枕胡蝶夢·寄生草
作者：史九散人
朝代：元

他只待兩行排著紅袖，二人捧著玉鍾，數朝不離香醪甕。我著你半霎搶入迷魂洞，猶兀自一杯未盡笙歌送。全不想無常迅速頃刻休，休倚仗三寸氣在千般用。
老莊週一枕胡蝶夢·後庭花
作者：史九散人
朝代：元

想人生百歲翁，似花飛一陣風。人無有千日好，花無有百日紅。（生雲）神仙有生死無有？（末唱）何必你論窮通，你如何如痴如諍？戀酒的有甚功？愛色的有甚寵？貪財的只是兇，使氣的不善終。若將我仙境通，豁開你心亡蒙。飛身到太華峰，看白蓮開玉井，看白蓮開玉井。
老莊週一枕胡蝶夢·得勝令
作者：史九散人
朝代：元

柳外絕人煙，花甲遇神仙。今日個跨鳳遊三島，乘鸞上九天。駕個雲軒，參拜在金闕遼陽殿。益壽千年，受東華五帝宣。
老莊週一枕胡蝶夢·感皇恩
作者：史九散人
朝代：元

你只管情蕩心迷，廢寢忘食。你只待弄輕盈，相嬉笑，放迷稀。貪戀著燕約鶯期，蝶使蜂媒。只待要興顛狂，花簇繞，酒淋漓。
老莊週一枕胡蝶夢·採茶歌
作者：史九散人
朝代：元

他怎麼痛傷悲，怨別離？那裡也有情何怕隔年期？海誓山盟君莫喜，你明日花殘月缺悔時遲。
老莊週一枕胡蝶夢·收江南
作者：史九散人
朝代：元

呀，今日是花裡遇神仙，快牢拴意馬與心猿。豈知道洞中別有一重天，風如介犬，這的是莊周一夢六十年。
老莊週一枕胡蝶夢·梁州
作者：史九散人
朝代：元

我這裡小才思施強弄會，老精神燕約鶯期。（末哭科）（生雲）大人這等大家當，緣何發悲煩惱？（末雲）買不的生死。（唱）我哭這光陰急急如流水，青春才至，白髮相催。百年身命，六道輪迴。疾箭般兔走烏飛，轉回頭虎倦龍疲。起初時鬧垓垓蝶急蜂忙，濃鬧裡笑欣欣鶯甜燕美，下場頭冷清清財散人離。怎知，就裡。本是個神仙老子非凡體，待得來玉不琢不成器。保養心猿意馬肥，有甚驅馳！。
老莊週一枕胡蝶夢·正宮/端正好
作者：史九散人
朝代：元

直向這採霞身，臨凡世來追究，展雙眸按落雲頭。到人間恰正黃昏後，大踏步衝鴛甕。
老莊週一枕胡蝶夢·油葫蘆
作者：史九散人
朝代：元

不如我跨鳳乘鸞朝玉京，仙家日月永，你只待浩歌一曲酒千鍾。見如今春秋七國刀兵動，不如我柳陰中一枕南柯夢。俺崑崙頂上人，比凌煙閣上臣。試看咸陽原上麒麟冢，都一般瀟灑月明中。（雲）自太極初分，到今春秋時，已經幾萬年了，日月好疾也。（唱）。
老莊週一枕胡蝶夢·混江龍
作者：史九散人
朝代：元

世俗迎送，都是些是非人我虎狼叢。流的緊黃河九曲，坐的穩華嶽三峰。依舊春風人世所，黃河一去永無蹤。生太素陰陽未判，辨清濁混沌初分。推物理三皇治世，定人倫五帝興隆。寵女色夏桀無道，自荒淫太甲居桐。廢殷祀紂辛失位，建周朝文武成功。為宰臣職居相府，作公侯祿厚千鍾。名利似湯澆瑞雪，榮華如秉燭當風。度寒暑雁鴻南北，搬興廢烏兔西東。天地久消磨造化，黃塵老埋沒英雄。人有限，事無窮。觀二氣，漸消溶。一會家嘆干戈千載戰爭場，可憐人一枕南柯夢。恰開眼蜂衙蟻陣，轉回頭兔跡狐蹤。（雲）早到聚仙莊也。蓬壺仙何在？（蓬壺引四仙女跪科，雲）上仙有何法旨？（末雲）大羅仙在那裡？（蓬壺雲）見在房中，酒醉睡著了。（末雲）既做神仙，怎生醉了？我試看者。（做看科，雲）似此不如做神仙。（唱）。
老莊週一枕胡蝶夢·滾繡球
作者：史九散人
朝代：元

你把鶯鶯並不題，燕燕更不瞅，蜜蜂兒置之腦後，卻不道戀胡蝶一夢莊周。你有了桃共柳，更和這石與竹，做得個迎新忘舊。（生雲）他四個不知那裡去了，幹小生甚事？（末唱）他每躲是非及早歸休。是非只為多開口，煩惱皆因強出頭，悔又何尤？。
老莊週一枕胡蝶夢·滾繡球
作者：史九散人
朝代：元

灞陵橋任行人取決攀，章臺街弄腰肢狂蕩遊。楚王宮餓的些美人纖瘦，汴河傍斜纜龍舟。你頑涎不肯收，舊病實是有。把一雙訴離情翠眉頻皺，休只待絮沾泥燕侶鶯儔。春花秋月何時了，夜去明來早晚休，直等的葉落歸秋。
老莊週一枕胡蝶夢·滾繡球
作者：史九散人
朝代：元

親蒙上帝差，疾將妖魅勾，對清風月華如晝，（做看科）（唱）把花園做了謝館秦樓。只聽的品龍笛吹風笙，斟雲醪飲五甌，列金釵不離了左右，天生就皓齒明眸。三重幔幕高燒燭，十二簾櫳不上鉤，受用也莊周。
老莊週一枕胡蝶夢·滾繡球
作者：史九散人
朝代：元

銀臺上吹滅了燈，金盃中漾撒了酒，都藏在繡幃之後，我奉玉帝敕旨親勾。你大膽休，吃劍頭，都是你不君子的喬竹，太湖石那些兒玲瓏剔透溫柔。顛狂柳絮隨風舞，輕薄桃花逐水流，自攪這一場閒愁。
老莊週一枕胡蝶夢·滾繡球
作者：史九散人
朝代：元

閒來時山背後喂個水牛，閒來時把師父道德求。待做神仙，怎生能夠，似這般無慮無憂。山中有火常沽酒，常言道：一日無常萬事休，我自在地優遊。
老莊週一枕胡蝶夢·煞尾
作者：史九散人
朝代：元

罷名韁收利鎖，觀兩輪日月搬興廢。我與你拴意馬繫心猿，看一榻乾坤定是非。興還濃，睡正美，猜呆禪，打啞謎。能參透，其中意，不貪財，不圖利。作三生，過一世，惜花酒，戀財氣。似殘春，花亂飛，狂風飄，急雨催。塵中多，枝□稀，蜂倦遊，蝶不戲。那時節，悔不及。直待的花殘鶯老春歸，這的一枕胡蝶家萬里。（下）。
老莊週一枕胡蝶夢·煞尾
作者：史九散人
朝代：元

飽諳世事慵開口，會盡人情只點頭。陰騭綿綿若旨修，福祿重重無了休。四個妖精盡皆有，莊子先生胞胎後。遙指白雲天際頭，望著那十二瑤臺路兒上走。（下）。
老莊週一枕胡蝶夢·牧羊關
作者：史九散人
朝代：元

住在這深山內，如今遷在喬木裡，送行人幾度別離。出入在柳影花陰，宿臥在枝頭葉底。半生富在鳴珂巷，一聲巧在畫樓西。他也曾驚回玉鎖窗前夢，渾似綠楊枝上啼。
老莊週一枕胡蝶夢·端正好
作者：史九散人
朝代：元

你做神仙不能勾，出家人尤慮無憂。跨黃鶴徑上虛空走，我把那肚事都參透。
老莊週一枕胡蝶夢·罵玉郎
作者：史九散人
朝代：元

東君不管人憔悴，那裡也酒病賴花醫，頑涎尚有何時退？不帶酒，撒膩滯，佯推醉。
老莊週一枕胡蝶夢·賺煞
作者：史九散人
朝代：元

你與我只一片燕鶯心，做半世胡蝶夢，扇粉翅殷勤建功，一指迷人大道中。不要你燕懶鶯慵，不留停，歲月匆匆，都戀著柳綠花紅春意濃，玳筵開一終。把布袍扇動，駕白雲飛上建章宮。（下）（四仙女推莊生下澗科，下）。
老莊週一枕胡蝶夢·那吒令
作者：史九散人
朝代：元

你戀酒呵，多敗少成；你戀色呵，色即是空；你戀財呵，那財中隱兇。都因氣送了人，到底成何用？誰知你有眼無瞳！。
老莊週一枕胡蝶夢·醉中天
作者：史九散人
朝代：元

撐破莊周夢，兩翅駕東風，五百處名園一掃一個空。難道風流種，唬殺尋芳蜜蜂。輕輕飛動，把一個賣花人，扇過橋東。
老莊週一枕胡蝶夢·金盞兒
作者：史九散人
朝代：元

恰春到百花紅，早夏至綠陰濃，秋來不落園林空。呀！早霜寒十月過，春夏與秋冬。今日是一個青春年少子，明日做了白髮老仙翁。豈不聞百年隨尹過，萬事轉頭空？。
老莊週一枕胡蝶夢·雁兒落
作者：史九散人
朝代：元

那裡取笙歌夜月筵，那裡取桃李春風面。這的是浮生夢一場，世態雲千變。
老莊週一枕胡蝶夢·雙調/新水令
作者：史九散人
朝代：元

這是我為虛名一去整三年，嘆光陰甚如疾箭。更做道酒腸寬似海，常言道色膽大如天。鬧起座宅院庭軒，把俺這佳人每廝撻賤。
老莊週一枕胡蝶夢·駐馬聽
作者：史九散人
朝代：元

美滿團圓，幾度通宵置酒筵。不見了蜂蝶鶯燕，一春常費買花錢。二年未了悟真篇，半生好看羲皇傳。不必言，將人門外疾推轉。（末雲）不必逼勒你。莊子休，你省悟了不曾？（生跪下，雲）我省悟了也。（末雲）你認的我是誰？（生雲）你是太白金星。（末雲）你雖認的我，你不知你是誰？（生雲）我是大羅神仙，後升玉京上清南花至德真君。因我笑執寶蓋幢幡仙女，貶在下方。（末雲）你怎生再得到天上？（生雲）告星君可憐，奏準玉帝，領我玉京上清牌來，我自然就到天上。（末向空中，雲）眾仙不來等甚？（金童、玉女幡蓋齎玉京牌上）（生跪受科）（東華仙上，雲）大羅仙，你今日正果朝元，再有凡心，罰往下方，永失仙道。你回宮依舊管事。（生謝太白金星，雲）多謝上仙。（末唱）。
老莊週一枕胡蝶夢·鵲踏枝
作者：史九散人
朝代：元

說起俺道門中，不與你世俗同。你愛的是雪月風花，我愛的是惰懶偎慵，四件事無毛大蟲，再休與酒色財氣相逢。
荒冢谣
作者：史紫微
朝代：元
体裁：古风

荒冈断垄谁家坟，经年无主蒿草繁。土崩棺蚀漆灯灭，狐狸作巢生子孙。牧童烧火山叶赤，花砖迸裂松行根。牯牛作群来砺角，折碑尽是泪土痕。夕阳未下燐火出，阴风刺刺云昏昏。精灵月下相往来，嚘嘤砉歘如人言。君不见昨日城中车马客，又来寻地为真宅。
江南曲
作者：史紫薇
朝代：元

风凄露冷江南岸，瑟瑟寒波秋练练。采莲歌断红云空，蘋叶芦花结新怨。鸳鸯鸂鶒俱可怜，相呼相倚沙觜眠。白头渔父摇苍烟，一双飞上枯树巅。
水龙吟
作者：史药房
朝代：元

等闲过了清明，草痕深一庭新翠。光风信息，牡丹初褪，茶醾犹未。燕语清圆，梅英松润，困人天气。笑文园倦客，诗才减尽，犹□有，伤春意。别有留春去里。小房栊、玉英双倚。天香浮动，朱衣乍试，铅华尽洗。一曲琵琶，轻拢挑拨，未觞先醉。又匆匆上马，蓝桥路隔，漫增凝睇。
水龙吟
作者：史药房
朝代：元
体裁：词

等闲过了清明，草痕深一庭新翠。光风信息，牡丹初褪，荼醾犹未。燕语清圆，梅英松润，困人天气。笑文园倦客，诗才减尽，犹□有，伤春意。别有留春去里。小房栊、玉英双倚。天香浮动，朱衣乍试，铅华尽洗。一曲琵琶，轻拢挑拨，未觞先醉。又匆匆上马，蓝桥路隔，漫增凝睇。
书事
作者：叶亮
朝代：元
体裁：五言律诗

欲穷方外境，豁目蜃江头。风响潮回浦，月明人倚楼。客怀双老鬓，世事一浮沤。借问南飞翼，家书得寄不。
东园老人种菜歌
作者：叶兰
朝代：元
体裁：古风

晋家石崇珠百石，百味珍羞方丈食。可怜富贵难久长，却把高门锁空宅。唐家郑虔空读书，家无僮仆出无车。日籴太仓五升米，凄凄在世将何为。看来爱杀东园老，栽种东园终日好。眼前儿女笑团栾，间把长锄斸荒草。春林笋长蕨抽芽，茄姜出市菜生花。雕胡作羹芋作饭，荐新先得尝王瓜。东园老人乐无极，生计寻常足衣食。我生踯躅渐龙钟，抚卷长歌长太息。
东居鉴上简王廷实先生
作者：叶兰
朝代：元
体裁：古风

浮云散微雨，虚室生潇爽。林木蔼寒绿，幽禽弄馀响。境偏谢喧杂，心静兴远想。关山路迢遥，江湖波浩荡。行行匪所知，宇宙一何广。履险念平陆，耽乐终怅怏。芳姿难再妍，时序日巳往。何如饮美酒，春光正堪赏。相交绝冠盖，会聚燕乡党。壶觞自斟酌，列坐论少长。一醉复奚为，悠然谢尘鞅。
东湖十景 其一 孔庙松风
作者：叶兰
朝代：元
体裁：古风

峨峨孔祠阴，嘉树气萧爽。凉飙发天末，夕荫涤烦想。清音杂弦歌，铿锵振馀响。憩息以忘言，寂听惬幽赏。
东湖十景 其七 荐福茶烟
作者：叶兰
朝代：元
体裁：古风

跨虎入禅林，谈空合幽契。扫叶煮山茗，香芬递凉吹。野火明秋云，氤氲蔼峦翠。联诗缀芳英，石鼎记遗意。
东湖十景 其三 双塔铃音
作者：叶兰
朝代：元
体裁：古风

双塔凌青云，风铃敲夜永。幽响度寒水，馀音乱秋景。琳琅合天籁，百虑动深省。听之亦岑寂，独步招提境。
东湖十景 其九 松关暮雪
作者：叶兰
朝代：元
体裁：古风

松阴暝重关，严风飏馀雪。山昏息飞羽，路冷人迹灭。黄云敛晴晖，疏林响寒叶。沈吟独徘徊，行行意凄切。
东湖十景 其二 颜亭荷雨
作者：叶兰
朝代：元
体裁：古风

缅怀颜鲁公，古树浸寒碧。菡萏满回塘，秋阴惨陈迹。滴沥叶上声，凄凉座间客。盈盈瞩凌波，云沉水溶夕。
东湖十景 其五 洲上百花
作者：叶兰
朝代：元
体裁：古风

烂漫洲上花，宛若美人好。窈窕窃私欢，迎新弃衰老。借披桃李年，合婚何草草。芳心逐流波，含凄动怀抱。
东湖十景 其八 新桥酒旆
作者：叶兰
朝代：元
体裁：古风

朱桥烜长虹，列馆贳春酒。华姬笑当垆，饮客环座牖。先醇后复薄，适味忘醉口。东风旆摇摇，相呼莫回首。
东湖十景 其六 湖中孤寺
作者：叶兰
朝代：元
体裁：古风

清湖漾荒址，废寺古战所。昔人较龙骧，洪波混楼橹。烈烈雄武威，寂寞委黄土。野径蔓寒藤，饥鸢泣风雨。
东湖十景 其十 芝峤晴云
作者：叶兰
朝代：元
体裁：古风

英英山中云，云深迷远道。山人入云中，锄云种芝草。烨烨芝草华，云根岁时好。采掇和云飧，疗饥卧云岛。
东湖十景 其四 两堤柳色
作者：叶兰
朝代：元
体裁：古风

两堤漫湖水，垂杨间垂柳。夜泊后堤船，朝饮前堤酒。柔枝舞艳阳，蹁跹掉纤手。落景无停晖，秋风易衰朽。
东西二邻叹
作者：叶兰
朝代：元
体裁：古风

东邻少年有钱不满百，终日骈阗接宾客。西邻老翁有钱过百万，终日闭门常独饭。老翁一日问少年，胡为宾客日骈阗。少年答云翁不知，人生能得几多时。眼看青春似流水，牢锁黄金付阿谁。
乐九成养思堂
作者：叶兰
朝代：元
体裁：古风

乐先生，孝且慈，父母蚤殁惟孤儿。㷀㷀双泪垂，见人父母宁不悲。少年不肯仕，居乡作儒师。弟子三千人，传道鸣诗书。得钱荐新向月朔，祭祀烝尝礼四时。躬亲事俎豆，妻子不敢私。养思有如此，大义实无亏。今人有父母，兄弟分食如犬麋，又令父母长寒饥。君不见乌反哺，言有之。鸱枭喙母脑，物性何凶危。至今母子亦为依，嗟哉乐先生，孝心天所知。
乐平朱信可源清楼诗卷
作者：叶兰
朝代：元
体裁：古风

清泉出高源，源高流更长。君子贵以德，厥裔保其昌。瞩彼山中人，幽居自徜徉。搆楼瞰流水，岚蔼郁苍苍。读书坐北牖，观稼涉南塘。儒冠导庞俗，农服无华装。牛羊散垄亩，机杼鸣村庄。武陵迹遐远，挹秀继其芳。感兹发长慨，写之咏歌章。
九日
作者：叶兰
朝代：元
体裁：七言律诗

城上旌旗拂弩台，城中车马践尘埃。江湖浩荡鱼龙伏，日月萧条雁鹜哀。白发星星催老去，黄花朵朵向谁开。秋来频起登高兴，时向溪桥一举杯。
二孤吟
作者：叶兰
朝代：元
体裁：古风

大姑朝行云，小姑暮行雨。孤山曲曲多风波，船来尽泊山前住。彭郎矶头江水深，水深照见行人心。世人恶薄苦难拟，谁肯将心比江水。上山祭姑还拜姑，莫把平地为险途。
入塞吟
作者：叶兰
朝代：元
体裁：五言律诗

破敌已擒王，全功献未央。黄金秋马辔，白玉夜车箱。风乱雕旗影，星开宝剑光。还歌汉家曲，鼓吹发渔阳。
六歌·其一
作者：叶兰
朝代：元
体裁：古风

有客还故都，鬓发秋萧疏。微名弃敝屣，薄业荷长锄。亲朋老来尽，庐屋乱中除。呜呼恸幽戚，行行重踟蹰。
六歌·其三
作者：叶兰
朝代：元
体裁：古风

有妺在远方，适从蔡家郎。浣苧鉴水阴，采桑越山阳。三年别夫婿，一年丧姑嫜。呜呼生与死，念之魂梦长。
六歌·其二
作者：叶兰
朝代：元
体裁：古风

有弟荣与奢，在彼天之涯。春兰披故叶，夏蕙艳芳葩。秋芷含晚香，冬荪吐寒芽。呜呼缘根本，奈何异其华。
六歌·其五
作者：叶兰
朝代：元
体裁：古风

有子值家贫，冠昏及良辰。树业惜流晷，岂不辛与勤。书无古时迹，我无古时身。呜呼究前轨，贻训垂后人。
六歌·其六
作者：叶兰
朝代：元
体裁：古风

有女今已笄，六亲征嫁时。富贵谅难恃，贫穷固其宜。所存具鸡犬，许得相追随。呜呼妇人行，节义在无亏。
六歌·其四
作者：叶兰
朝代：元
体裁：古风

有妇淑且柔，怡贫春复秋。幽闺事女职，中馈奉夫俦。胡为蚤云逝，冥渺曷以求。呜呼蓄馀思，衔悲泪如流。
凉翠轩为程士敬赋
作者：叶兰
朝代：元
体裁：古风

素月流清辉，松阴暝寒绿。严冈何逶迤，崇峦抱平陆。地偏谢嚣尘，采葺处幽独。碧烟凝露华，爽气集云屋。静学勖远姿，奇葩缀文牍。惊飙属商音，长歌步林麓。
出塞吟寿达丞相
作者：叶兰
朝代：元
体裁：五言律诗

白雪满天山，将军出汉关。铙歌辽水上，转战敌尘间。夜月严营静，秋风牧马閒。归当铭碣石，功业复谁攀。
划船歌
作者：叶兰
朝代：元
体裁：古风

饶城雨晴五月五，城中父老话乡土。少年结束赛划船，击楫讴歌健如虎。但知划船乐，不知划船苦。鱼腹葬忠魂，悲凄吊千古。君不见楚城之东吴芮庙，楚城之西陶侃祠。长江湾湾在城下，水流日夜无回时。昨日貌如花，今朝鬓成雪。人生忠孝死有名，世上繁华等閒绝。沧浪濯足共徘徊，归捧蒲觞祭先烈。
单谊甫四明山水图
作者：叶兰
朝代：元
体裁：古风

我翁昔年游甬东，楼船跨海乘天风。沧溟帖帖十万里，赤乌浴水金盘红。遨游南方识谊甫，清欢簇燕桃花渡。鲜馔香烹蘸甲螺，妓乐歌呈柘枝舞。酒酣意气冲斗牛，高谈磊落惊王侯。风尘澒洞一分散，自叹岁月空如流。江左郎官浙间客，邂逅相逢话相识。解鞍盘礴白云城，旧事凄凉话胸臆。短发萧萧称老夫，先人之交今有无。摩挲病眼认踪迹，烂漫春光当画图。
卖花
作者：叶兰
朝代：元
体裁：七言绝句

万紫千红盎盎新，担头挑尽洛阳春。一声叫入纱窗内，忙霎梳妆镜里人。
南邻老翁叹
作者：叶兰
朝代：元
体裁：古风

闺房却忆少年时，夫妻宛转情相宜。双行花阶种萱草，青春二八早生儿。儿啼银盆浴兰水，满家见者谁不喜。朝来抱出拜舅姑，爱似明珠更无比。即今父老子生孙，旧时能得几人存。北邙荒冢卧狐兔，黄昏燐火游孤魂。世人惟思儿女好，寒食清明图祭扫。请看南邻白发翁，有子累累长不饱。
南闽即兴
作者：叶兰
朝代：元
体裁：七言律诗

毒雾才开海日黄，午街喧杂闹交厢。氁丝缠髻西洋客，茉莉簪头上店娼。五月山田收火米，四时泉水浴温汤。南州处处虽云乐，自是行人忆故乡。
卧病
作者：叶兰
朝代：元
体裁：五言律诗

卧对北窗晚，庭阴碧树凉。壮怀悲日短，老病觉年长。药裹新团剂，衣熏旧赐香。还思玉关道，矍铄看斜阳。
叶义士溪山饯别图
作者：叶兰
朝代：元
体裁：古风

琅琊台前逢楚郎，少年面似红玉光。读书学究唐陆贽，报仇愤比韩张良。袖携刀笔事官府，豪气似欲凌云翔。诸侯交言荐邦郡，径骑匹马来鄱阳。鄱阳西行突孤垒，江城环溃沈秋水。风涛澎湃斗鲸鼍，大剑长鎗血相指。晓叩薇垣奏九重，夜传羽檄来千里。驱兵领将怒咆哮，且斩旄头献天子。偃武归休思故田，拂衣却上信溪船。吴芮祠东酌别酒，父老慷慨争留连。草色遥空暗楚雨，柳丝拽岸垂淮烟。华姬缓歌度离曲，银筝调遏鸣哀弦。奉觞为寿复赠寄，出门莫洒儿女泪。古来竹帛耀勋名，壮士悠悠四方志。浪迹纵横天地间，无使光阴等閒弃。芙蓉花发望归期，记此邮亭去时意。
叹歌行
作者：叶兰
朝代：元
体裁：古风

檐前野鹊声嘎嘎，是个争看欣且乐。路边慈乌飞避人，行者见逐听者嗔。鹊踏花枝交羽翼，乌绕寒巢哺雏食。双双野鹊雄与雌，笑尔哑哑乌引儿。翁不见世人好恶谁能识，对面相看言不得。
同钱朝阳王友成燕杞楚材文阁分韵
作者：叶兰
朝代：元
体裁：古风

琼林燕清欢，谈玄饮佳爵。瀛洲春盎沃，壶天尽馀乐。怡神合醉态，诗工韵愈博。芳樽倒双玉，淋漓洒高作。
和卢相公见寄
作者：叶兰
朝代：元
体裁：七言律诗

雨后庭阶长绿苔，故人久不过茅斋。每思旧事如春梦，聊寄新诗慰老怀。窗下授经高弟读，柳边唤渡小舟来。何时结屋依东郭，相与论文日往回。
和卢相公雨中见寄
作者：叶兰
朝代：元
体裁：七言律诗

对客休歌行路难，从来落魄此心宽。人生在世且为乐，酒遇相知莫放乾。秦馆旧游忘锦瑟，楚山老去有金丹。捲帘静对西窗雨，翠滴芙蓉叶叶寒。
和章复斋偕乡老春日城东燕集三十韵
作者：叶兰
朝代：元
体裁：五言排律

花柳满城郭，春朝候明起。马鸣入重关，客至倒双屣。坐得交契欢，言谈无谑鄙。寻芳问西园，欢会过东里。玩眺息幽栖，翱翔动高跬。平原集麾盖，险磴歇轮轨。径霭云搴裳，林阴露零几。英英江海交，故故冠盖士。激烈唾冰壶，萧搔据寒椅。笔径千人军，学贯百家氏。掩镜悲霜髯，张筵序年齿。麝烟喷铜龙，乳酒浮玉蚁。联席掇文华，行盘荐甘旨。醯菹芝峤麋，鲙切凤池鲤。清赏厌肥膻，嘉餐美香饵。青蔬园中葵，红果树头李。看剑出吴钩，挥笺涂越纸。山居泊远市，野客葺故垒。慨叹敛哀馀，酣歌申乐只。银筝递琳琅，锦瑟调宫徵。喜跃儿女心，愁冲丈夫耳。形惭盛巳衰，兴适汝为尔。翠竹凝晚枝，绯桃烂晨蕊。良姿独葱茏，娇卉多旖旎。崇望四皓同，閒游二疏比。徜徉追往途，绻恋瞩流晷。辞阙戾班行，归田谢荣耻。迎逢今巳非，矍铄旧如此。勋业传奇名，乡闾合知己。披襟一长啸，默对澹湖水。
咏玉簪花
作者：叶兰
朝代：元
体裁：七言绝句

玉立亭亭束素妆，满庭风露洗秋香。后堂莫把装鸳髻，羞杀金钗十二行。
商人怨
作者：叶兰
朝代：元
体裁：古风

少年方才二十五，筋骨刚强健如虎。关山万里长夜行，风雨何曾怕辛苦。南州作贾北州商，归来囊箧怀所将。如今眼暗脚无力，龙钟叹息还家乡。买臣之妻季子嫂，自古凄凉都不好。空床卧病儿女嫌，人生最苦贫且老。
墨画草虫图
作者：叶兰
朝代：元
体裁：古风

正月春草生，二月雷发声。百虫起潜蛰，唧唧篱下鸣。虾蟆池头野苗绿，蝘蜿交盘蜗角触。蜻蜓点水蚁投穴，蜂惹游丝蝶翻玉。东风摇曳蝶飞飞，梦蝶庄周身是非。宣和挥墨如蝶化，落笔宛转舒天机。当时侍翰无踪迹，谁留画谱传今昔。我今一见重咨嗟，满纸神光照环璧。
奉次镏廷翰太守灯夕韵
作者：叶兰
朝代：元
体裁：七言律诗

溶溶月色下楼台，小玉蹁跹逐队来。灯影高烧珠树合，歌声轻遏彩云回。朱门列第从人玩，金钥重关是处开。太守行欢情烂漫，麾幢夜拥宴蓬莱。
姑苏感旧十首·其一
作者：叶兰
朝代：元
体裁：七言绝句

绣罗衫子紫藤鞭，五色春云拂锦鞯。醉散平桥杨柳市，黄莺啼近马头前。
姑苏感旧十首·其三
作者：叶兰
朝代：元
体裁：七言绝句

春来长爱对花眠，彼此风流尽少年。记得竹堂灯火夜，醉围红袖赌金钱。
姑苏感旧十首·其二
作者：叶兰
朝代：元
体裁：七言绝句

江月朦胧水映沙，吴姬嘈杂拨琵琶。阖闾城外垂杨路，十里红楼尽酒家。
姑苏感旧十首·其四
作者：叶兰
朝代：元
体裁：七言绝句

明日春晴出郭游，问郎骑马妾登舟。玉壶满注葡萄酒，不上灵岩即虎邱。
客怀三首·其一
作者：叶兰
朝代：元
体裁：七言绝句

回首江南事巳非，故家庭院锁重围。柳塘西馆斜阳里，只有当时燕子飞。
客怀三首·其二
作者：叶兰
朝代：元
体裁：七言绝句

野桥西转路欹斜，青旆高悬卖酒家。收拾客愁无处著，夕阳芳草一池蛙。
客行
作者：叶兰
朝代：元
体裁：古风

群鸡号曙色，关门动徂征。驱车拂霜露，河汉尚辉明。严冬岁云晏，远涉难为情。感兹儿女戚，徘徊惓孤婴。新婚合故礼，冢后谐其成。流光愿以惜，去去无延停。予年渐衰朽，萎谢难敷荣。倦行欲憩息，饥寒迫馀生。迢遥出乡闾，含悽泪如倾。
客钱塘简祝良英
作者：叶兰
朝代：元
体裁：五言律诗

为客久淹留，行程不自由。帘垂孤馆雨，砧急满城秋。红颊酣馀色，霜髯病里愁。那堪苦萧索，两月住江头。
寄山阴蔡孟陶
作者：叶兰
朝代：元
体裁：五言律诗

寂寞望山阴，愁怀恨转深。还家添白发，为客尽黄金。城冷秋砧急，灯昏夜漏沈。凄凉孤馆里，谁识旅人心。
寄建宁黄将军
作者：叶兰
朝代：元
体裁：七言律诗

纱巾羽扇坐谈兵，暇日犹能课六经。道上行人瞻汉节，溪边野老识文星。辕门讲武头先白，横槊论诗眼独青。如此贤良堪馆阁，却从戎马逐浮萍。
寄张理卿
作者：叶兰
朝代：元
体裁：五言律诗

风色山城暮，雨声秋屋寒。弯弓为学晚，识字济时难。闻说元王履，欣弹贡禹冠。不才甘寂寞，愁坐夜漫漫。
寄张达善大参
作者：叶兰
朝代：元
体裁：七言绝句

沈沈月影浸寒流，一雁初飞万国秋。醉写玉壶留别意，客愁都在小红楼。
寄张达善韩克明
作者：叶兰
朝代：元
体裁：七言律诗

南阳无复卧龙居，归到家山更结庐。故旧多从千里别，音书又是半年无。樽空可买邻家酒，门隘难容长者车。若遇秋风动归兴，吴江霜落有鲈鱼。
寄松江金文振同知
作者：叶兰
朝代：元
体裁：七言律诗

北州太守近新归，湖海飘零兴已违。锦绶却藏桃竹箧，乌巾自称木棉衣。鲈生浙水思张翰，鹤唳华亭叹陆机。书札频频劳问讯，白头相见故人稀。
小姑谣
作者：叶兰
朝代：元
体裁：古风

小姑今年十五馀，幼小只依兄嫂居。爷娘爱惜不肯嫁，婀娜一朵红芙蕖。大嫂含笑向小姑，小姑今年当嫁夫。嫁夫当嫁田家儿，莫贪满屋金与珠。不见东家楼上女，去年嫁作商人妇。良人远殁招魂归，日日灵前哭如雨。今年再嫁花娉婷，车马满街相送迎。宁为泉下守义鬼，如何失节犹贪生。田家种田虽苦辛，百年贫贱可终身。荆钗布裙灰土面，小姑归来好相见。
居庸关怀古
作者：叶兰
朝代：元
体裁：七言律诗

峻岭崎岖古栈长，蛟龙盘互郁苍苍。翠华北望关门锁，玉辇西来石路荒。社稷倾亡无礼乐，山河险固谩金汤。北歌莫向樽前唱，羌笛胡笳总断肠。
居鉴上旧地谢章复斋方若庵见访
作者：叶兰
朝代：元
体裁：古风

倦游叹飘泊，山川迈幽寻。局促若穷猿，悲栖愿投林。归休息旧里，搆屋楚江浔。南翁惠之酒，西老赐之金。慨想少陵时，偕友浣花阴。寥寥千载下，足以慰知音。
岁寒轩为孟德常作
作者：叶兰
朝代：元
体裁：古风

孟邻搆幽栖，庭深寡交谒。陶琴张不弹，汉书看还歇。鹤瘦巢云松，猿饥嚼梅雪。诗寄轩中人，岁寒并高洁。
幽居
作者：叶兰
朝代：元
体裁：古风

幽居听风雨，淅沥敲蓬茨。閒情适澹泊，荏苒委芳时。静阅几上帙，饥采园中葵。同心各异处，默默怀所思。
广信道中别万益谦乡老
作者：叶兰
朝代：元
体裁：古风

徂征岁云宴，雪霰零暮寒。逶迤迈行役，远涉胡为难。暝昏憩所息，敛策栖门端。主迎慰远问，宾阶序文翰。剧谈识乡里，宿契铭金兰。追旧尽遗老，洒涕兴哀酸。徘徊倒中素，掩戚还馀欢。会合谅勿苟，离筵且加餐。芳蔬荐春餤，华蜡明夜盘。雅酌逸清趣，情酣以忘阑。顾容觉衰谢，流光若飞湍。久喧欲潜寂，劳者思其安。理道固当遗，益诲何迷漫。分离重再拜，明发瞻青峦。
弋阳道中逢成子博主簿
作者：叶兰
朝代：元
体裁：七言律诗

葛陂驿前逢故人，少曾同学习科文。多年离别重相见，旧事凄凉不忍闻。山径落红飞燕子，野池新绿散鹅群。款留花县偕清赏，尽醉归来日巳曛。
感知
作者：叶兰
朝代：元
体裁：古风

穷居叹偪仄，遐思发徂征。悠悠出东郭，惨戚衔馀情。士友慰远问，集燕暂延停。酒酣气慷慨，高义百金轻。神交在所知，倾盖如平生。扬舲涉大渚，徘徊瞩乡城。白云天渺渺，绿水波澄澄。丈夫虽有为，空谈谩纵横。委身误文墨，别业自经营。射利走川陆，衰谢愧无成。
戊辰元旦后三日写怀
作者：叶兰
朝代：元
体裁：七言律诗

万事从今尽莫言，旧游踪迹遍山川。土牛送腊经三日，野老逢春又一年。两鬓渐添惟白发，寒家无废独青毡。近来自爱幽居好，坐对寒江雪满天。
挽医士刘润芳
作者：叶兰
朝代：元
体裁：七言律诗

老来正赖君医我，今日那知我哭君。修短百年皆有数，乾坤一梦竟无人。鄱江城下先生宅，荐福山头处士坟。回首相思倍惆怅，杏花零落雨纷纷。
挽故老丰汝霖
作者：叶兰
朝代：元
体裁：古风

凉月照空山，东风撼衰柳。凄凄陇上坟，埋没叹吾友。冥漠隔大化，人生岂长寿。忆彼旧时欢，无能共杯酒。有子世云足，胡为促其后。请鉴贤达士，千古谁在否。
挽游原牧
作者：叶兰
朝代：元
体裁：五言律诗

报书传驿使，远殁锦宫城。夜雨孤灯梦，春风万里情。灵扃封拜命，谏院哭题名。愁看西州路，萋萋芳草生。
旅中岁日有感
作者：叶兰
朝代：元
体裁：七言律诗

草径泥深鞍马稀，萧萧雪雨怕沾衣。年同流水人空老，春已还家客未归。山馆帘垂壶漏永，石屏香散篆烟微。追思内宴朝元日，说著先皇泪欲挥。
旅泊大孤
作者：叶兰
朝代：元
体裁：七言律诗

自怜落魄走天涯，黯黯离情有所思。身世自过愁畔日，弟兄长见梦中时。阴祠古木迷神女，夕照荒山叫子规。辛苦老来成底事，如今赢得鬓如丝。
无衣
作者：叶兰
朝代：元
体裁：古风

商飙渐凄厉，游子行异乡。单衣碎絺绤，败絮思故箱。素心无苟得，饥寒亦其常。穷途谩踟蹰，瞩景兴感伤。騑騑马上儿，灼灼楼中娼。华服美纹綵，蛱蝶竞鸳鸯。孰云事机杼，工竭心与肠。匪德窃世禄，胡以为辉光。万古惟黔娄，斯人今已亡。
晚归古鉴漫兴十首·其一
作者：叶兰
朝代：元
体裁：七言绝句

敛棹归来罢钓纶，相逢莫问武陵人。世间甲子如流水，回首桃花几度春。
晚归古鉴漫兴十首·其七
作者：叶兰
朝代：元
体裁：七言绝句

风漫芦花没钓船，雁声呖呖叫寒烟。摩挲醉眼秋江望，欲倩王维画辋川。
晚归古鉴漫兴十首·其三
作者：叶兰
朝代：元
体裁：七言绝句

浅浅湖波齐膝流，青青荷叶过人头。晚来觅得鱼双尾，唤请邻翁上酒楼。
晚归古鉴漫兴十首·其九
作者：叶兰
朝代：元
体裁：七言绝句

醉拥青绫怯夜凉，小奴移棹泊横塘。波光如洗月华白，簌簌芙蓉两岸霜。
晚归古鉴漫兴十首·其二
作者：叶兰
朝代：元
体裁：七言绝句

百花洲渚漾晴晖，野色青葱好染衣。寂寞离亭天欲暮，水田漠漠鹭鸶飞。
晚归古鉴漫兴十首·其五
作者：叶兰
朝代：元
体裁：七言绝句

澹烟轻罩鲁公亭，杨柳丝丝蘸水青。画舫女儿双荡桨，唱歌相答过沙汀。
晚归古鉴漫兴十首·其八
作者：叶兰
朝代：元
体裁：七言绝句

柳林港口夕阳低，惨惨昏烟鸦乱啼。渔妇卖鱼还买酒，相呼齐过画桥西。
晚归古鉴漫兴十首·其六
作者：叶兰
朝代：元
体裁：七言绝句

绿柳黄芦红蓼花，晴波潋滟拥寒沙。鸳鸯水阁双双并，都是临溪卖酒家。
晚归古鉴漫兴十首·其十
作者：叶兰
朝代：元
体裁：七言绝句

酣醉篷窗发棹讴，西风飒飒鬓毛秋。起看吴芮祠前路，惟有长江不尽流。
晚归古鉴漫兴十首·其四
作者：叶兰
朝代：元
体裁：七言绝句

晚沽桑落过前溪，花外惊闻匹马嘶。有客来寻书画舫，醉将白练写新题。
朱至善樗木轩卷
作者：叶兰
朝代：元
体裁：古风

樗木蔼繁阴，春林日扶疏。樵斤与之弃，青葱覆幽居。幽居有高人，日读圣贤书。索处守澹泊，素志常晏如。饥来念卒岁，田中荷长锄。劬劳倚樗木，憩息暂踟蹰。悠然寓其操，淳风还太初。
杂兴六首·其一
作者：叶兰
朝代：元
体裁：七言绝句

别后柴门莫乱开，公家科役日相催。家人若问归期候，蚕茧缲时去定回。
杂兴六首·其三
作者：叶兰
朝代：元
体裁：七言绝句

网船挝鼓卖春鲜，两岸桃花色更妍。忆著家乡二三月，河豚新出荐芳筵。
杂兴六首·其二
作者：叶兰
朝代：元
体裁：七言绝句

子规啼处又春馀，杨柳飞花雪不如。客旅不知程路远，夜来梦访故人居。
松岩幽居
作者：叶兰
朝代：元
体裁：古风

幽居搆林壑，景序畅游寓。简牍缀馀篇，文英乐清聚。轩窗豁潇洒，岛径叠回顾。苍松日茏葱，环围尽嘉树。凉飙谐雅奏，白昼暝寒雾。谢喧兴远思，淡默适佳趣。怀兹贞素心，悠悠托迟暮。
楚狂行送楚芳弟
作者：叶兰
朝代：元
体裁：古风

江东楚狂长醉狂，一双青瞳秋水光。云梦之胸牛斗气，二十束发从戎行。出门别父母，抱艺游四方。四方悠悠少相识，客路凄凉倦行迹。故衣线断怯秋风，矮屋打头天地窄。吁嗟人生能几何，海水东去无回波。少年落落不得志，萧搔短发空蹉跎。愤来拔剑歌激烈，歌遏行云剑飞雪。用尽床头金，空存口中舌。狂乎狂乎归去兮，造物弄人如小儿。
毛安常慎思堂诗卷
作者：叶兰
朝代：元
体裁：古风

古圣耀文典，道之义与仁。慨彼千载下，浇风丧其淳。厥人惟静学，勖业复修身。渊默穷至理，悠悠合天真。克已养中素，母为轻所陈。
浦城山馆阻雨
作者：叶兰
朝代：元
体裁：五言律诗

玉溜垂珠箔，青苔绣粉墙。积阴连五夜，清梦到三湘。竹屋茶烟湿，荷池扇影凉。重阴蔽难霁，淹滞泊鱼梁。
溪塘行
作者：叶兰
朝代：元
体裁：古风

廉纤梅雨溪塘晚，新绿粼粼水平满。鲤鱼吹浪逐群来，荷叶抽钱荻芽短。村林深沈三五家，黄茅盖屋芦为芭。埠前泊船通远市，见客招呼来吃茶。阿翁捕鱼婆买酒，白发团栾老相守。我侬年少今亦翁，空自远游西复东。
灯夕简南轩彭敬宗二首·其一
作者：叶兰
朝代：元
体裁：七言律诗

东风摇曳翠丝丝，春到门前五柳枝。自叹叶公谁问政，却怜鲍叔独相知。愁来寂寞惟耽酒，老去颠狂不废诗。南陌东城箫鼓闹，看灯且过上元时。
灯夕简南轩彭敬宗二首·其二
作者：叶兰
朝代：元
体裁：七言律诗

元夕看灯忆旧年，紫骝驰道拂金鞭。云机綵织千丝锦，玉井花开十丈莲。笑选笙歌徵杜曲，坐穷河汉问张骞。如今却守城南寺，苏晋长斋绣佛前。
灵山行
作者：叶兰
朝代：元
体裁：古风

灵山崚嶒岭西路，上山清晨下山暮。草履俱穿足力微，欲过前村不能渡。荒冈有虎夜莫行，行人劝我人家住。茅檐松火照寒云，木叶重重响风雨。野翁慰客多辛苦，开酒烹鸡饭新黍。为言栈道转崎岖，明日呼儿送君去。
灵岩友人观空阁诗卷
作者：叶兰
朝代：元
体裁：古风

高楼搆灵岩，逶迤肃禅境。钟韵递上方，百虑动深省。憩息自怡神，机忘心亦静。远睇豁大荒，虚明绝纤影。山僧爱野客，幽坐秋云冷。渴饮饥即餐，淡然延寿永。相对两忘言，皎月在东岭。
炎凉歌
作者：叶兰
朝代：元
体裁：古风

世情重炎凉，笑尔节操凌冰霜。世情重金玉，笑尔文章空满腹。文章满腹黄金少，视尔形容甚微渺。节操须坚囊箧虚，笑尔欲进尤趑趄。君不见韩信未遇尤可怜，丈夫乞食漂母前。一朝袭爵来三楚，岂是乡闾狂少年。古人炎凉亦如此，今人炎凉何足言。又不见苏秦东归未遇时，妻不下机嫂不炊。后怀六国黄金印，弟兄妻嫂竞奔驰。骨肉炎凉尚如此，他人炎凉何足疑。灼灼桃李花，春风能几时。苍苍松柏枝，岁寒常自持。古来成名多坎坷，男儿未遇焉可欺。寄语纷纷轻薄子，炎凉安得长如斯。
煮石轩联句
作者：叶兰
朝代：元
体裁：古风

览胜涉幽境，城市阅林泉。延英分半榻，诛茅营一椽。骑联天上客，鹤引洞中仙。奇谈穷渺渺，妙理极玄玄。煮石饱长日，烧丹寿永年。学须磨共琢，道合圣与贤。南山悲宁戚，北渚问张骞。移根求楚璞，种子得蓝田。凿硬碎冰屑，制软挼春棉。虽弃庖厨内，当呈俎豆前。洪垆恣锻鍊，高鼎任烹煎。水纹涌碧藻，火燄绽红莲。蚓喙咿呜叫，蟾腹婆娑眠。灵光贯夜月，爽气凝秋烟。巉岩堆重器，磊落荐芳筵。类芋冻芽吐，如瓜霜蒂悬。餐玉润肠胃，辟谷渴津涎。梦托疑飞蝶，形逃若蜕蝉。澹泊罔调味，轻重自持权。怪禽谩填海，神娲空补天。法閟黄庭诀，文窥紫府编。叱羊时隐见，化燕羽蹁跹。落星留古迹，缩地云先传。尝存烈士志，宁施小儿拳。斗筲量岂尽，邱山势莫迁。危立慎险峻，卑处守真坚。侣盟蓬岛里，师授圯桥边。固贞虚清素，充饥却腥膻。静修寒彻骨，拙养雪盈颠。低头拜其文，默语不复宣。
琴鹤轩
作者：叶兰
朝代：元
体裁：七言律诗

湖海飘零水上萍，归来万里一茅亭。调弦自度弹琴谱，缚笔新抄相鹤经。沔树重重秋月白，楚云淡淡晚山青。人生若得清閒乐，勋业休谈太史铭。
甘道士守素斋
作者：叶兰
朝代：元
体裁：古风

斋居守空素，悠然澹无心。寂寂抱幽独，逍遥散清襟。栖息绝嚣杂，潜迹乐园林。弦琴时与奏，壶觞自重斟。山云白渺渺，溪水碧沈沈。瞩兹千载恨，顾景叹流阴。太古日云薄，淳风邈难寻。神交在所契，足以慰知音。
田家行
作者：叶兰
朝代：元
体裁：古风

树头扑扑乱鸦飞，小叔敲门昏晚归。今年输租足官布，机中馀剩有冬衣。唤妇下厨儿宰鸭，言语欣欣笑相答。阿婆点灯翁领孙，长幼团栾举杯酌。君不见有身莫作城市人，分门割户终日论。钱高北斗谊若薄，看来何似田家贫。
田家行
作者：叶兰
朝代：元
体裁：古风

风雨行行衣尽湿，夜宿田家才趁食。田家路僻少人行，见我偏怜远乡客。老翁拭桌罗酒浆，抱孙同坐妻在傍。地垆拨火煨芋栗，闭门莫出烧松光。醉来就向床头卧，大儿唱歌小儿和。我侬辛苦空读书，何似田家作田过。
田家谣
作者：叶兰
朝代：元
体裁：古风

妻缉麻，夫踏车，辘轳展水声咿哑。旱风吹沙日照地，今年何以输公家。城中太守斋告雨，雨落滂沱水如注。田畴得秋霖，落雨如落金。夫舂粮，妻织布，夫妇殷勤了仓库。归来喜雨唤儿孙，道傍多种甘棠树。
画扇
作者：叶兰
朝代：元
体裁：古风

空斋画团扇，封缄赠幽人。秋风弃挥拂，所用谅无因。炎寒易流序，变态那足陈。雅趣契澹泊，属物示殷勤。竹以操其节，漆以固其亲。愿言长所思，勖守随天真。
病中寄黄声振表弟
作者：叶兰
朝代：元
体裁：七言律诗

为报东城黄校文，好传近况谩相闻。病来瘦骨清于鹤，静处閒心懒似云。谢饮不谈唐学士，临书偏喜晋将军。捲帘深院秋萧索，小鼎团香每自焚。
石港行
作者：叶兰
朝代：元
体裁：古风

港边高墙围大屋，鸱吻昂昂头矗矗。柏为柱兮桂为梁，绮户纹窗耀人目。玉树朝朝捧绣筵，绿珠夜夜捧金谷。寻常富贵若秋毫，倏忽繁华灭残烛。君不见港边锣鼓震天闻，子女惊惶哭出门。金珠玉帛厚丰积，一朝抄籍霍将军。百年自算无穷计，怨死雠生满天地。后园种树未开花，今者已属他人家。又不见港边高高山上土，凿石为坟立羊虎。碑牌催折尽番磨，家破家亡叹无主。
示里中年少
作者：叶兰
朝代：元
体裁：古风

富盛朋友集，贫下骨肉疏。骨肉岂行人，背背富路衢。黄金乃何物，而能驱智愚。宠态鲜倾城，私缔忘捐躯。荡心肆所志，宁不尔踟蹰。
祀先还鄱阳简崔氏契家
作者：叶兰
朝代：元
体裁：七言律诗

再拜先灵奠酒殽，摄尊行事痛咆哮。自怜养子当乌哺，谁料为家类鹊巢。忠孝每从危难出，朋游须向死生交。莫誇春色遍桃李，拟托寒梅守冻梢。
秋夜吟
作者：叶兰
朝代：元
体裁：古风

兰灯吐花缀金粟，深屋娇娘列燕玉。欢催白日饮清宵，醉拨银筝度新曲。冰壶压水秋迟迟，竖儒翻书双眼眵。酸风如箭射絺绤，促织唧唧鸣声悲。
秋郭饮饯三径蒋先生
作者：叶兰
朝代：元
体裁：古风

杨柳垂垂秋影碧，昼掩閒门断行迹。故人携酒忽相过，邀饮沙头辞远客。人生聚散岂寻常，众宾各醉尽壶觞。悲歌慷慨白日晚，别恨其如流水长。公乎浪游何草草，马蹄踏遍关山道。眼看富贵若浮云，昨日少年今日老。秋风萧飕八月寒，客中千万善加餐。此行倘遇南来使，好写归期以报安。
种菜
作者：叶兰
朝代：元
体裁：古风

清晨荷长锄，种我园中蔬。膏土滋春雨，青苗日将舒。饥肠得充实，贫居常宴如。携筐命僮稚，出门重踟蹰。好摘枝下叶，母伤根上芦。达人怀远心，卒岁思有馀。
答徐叔度
作者：叶兰
朝代：元
体裁：古风

挟书走南北，未遂慷慨心。纵横挥六合，一唱谐知音。先王重刑典，履道暝幽寻。英年昔美丽，娱游过吴林。洒染翰墨场，高谈豁清襟。慈堂庆龄算，芳萱树春阴。欢荣继衰谢，乐极终哀深。人生忽飘散，白首悲浮沈。逶迤隔江汉，瞻忆徒登临。栖迟恋故曲，会合联溪浔。兴言涉远迹，老气今萧森。潜鳞依旧沼，倦羽还幽岑。物性尚怡逸，感兹意难禁。危名贵勇退，薄宦宜投簪。归休入乡社，浊酝堪穷吟。
答清碧上人雪中见寄
作者：叶兰
朝代：元
体裁：古风

朔风递馀霰，的历敲蓬屋。寒厉布衣单，怀饥罄秋谷。炉燄吐微红，林影迷故绿。徘徊衔所思，索处慨幽独。忽感云中书，佳言重金玉。
答清碧长老韵
作者：叶兰
朝代：元
体裁：七言律诗

人生难得笑谈间，趁取清欢一饷閒。烛影红摇帘外雨，茶烟青掩屋头山。禅床坐梦唐文畅，野屐行思晋谢安。感慨南山旧时事，春风花底共盘桓。
答苏仕常金台怀古
作者：叶兰
朝代：元
体裁：七言律诗

汉骑南来拥铁戈，凤城空绕旧山河。堪怜玉殿閒青锁，无复金舆控紫驼。一代衣冠成土壤，九重歌舞罢天魔。祖龙王气百年尽，游客悲来感慨多。
简倪时中
作者：叶兰
朝代：元
体裁：七言律诗

骸骨惊存患难馀，旅逢岁暮倍踟蹰。孤灯燄冷青垂壁，短发愁凝白满梳。乞米自怜颜鲁帖，题门堪信翟公书。故知穷学当吾事，谁向沧江援困鱼。
紫骝行
作者：叶兰
朝代：元
体裁：古风

紫骝行且嘶，送别绿杨堤。解侬金络索，系子锦障泥。鞭声稍稍起尘雾，相劝相留暂时住。短歌唱彻杜韦娘，高筵醉倒丁都护。马騑騑，路悠悠。青衫从事悬吴钩，少年努力当封侯。
继善堂为万德亨赋
作者：叶兰
朝代：元
体裁：古风

南州有甲第，富贵难比数。盛极忽衰谢，宾散忘旧伍。苔阶啄鸟雀，花亭歇歌舞。颓垣旷四邻，孀姬泣风雨。瞩彼万竹坡，幽居在林坞。绿阴生夏凉，茏葱杂佳树。栖息惟所安，故业传尔祖。左图复右史，藻鉴传高古。微食委文艺，悠然乐乡土。予闻重慨叹，潜思一挥麈。
群仙图
作者：叶兰
朝代：元
体裁：古风

蓬莱高高有神仙，云崖石磴难跻攀。仙踪缥缈不可觅，喜兹一见画图间。霞衣灿烂二三老，皓首庞眉颜色好。水边引鹤看碧桃，洞口呼童扫瑶草。尔翁心醉亦忘然，醉来棋著乐壶天。何能载拜授玄诀，共养林泉草木年。
舟中有感寄楚芳弟
作者：叶兰
朝代：元
体裁：五言律诗

雨雪暗江天，舟行著夜牵。客程淹岁月，家计忆山田。野饭长腰米，溪鱼缩项鳊。故园风景好，归去过新年。
舟泊东津
作者：叶兰
朝代：元
体裁：七言绝句

江月东生江水西，鹧鸪啼罢子规啼。孤舟老病思年少，走马春游杨柳堤。
舟泊左蠡
作者：叶兰
朝代：元
体裁：七言律诗

鳷鹊沙头噪作团，晚晴行出柁楼看。天光映水青鸾镜，日脚衔山红玉盘。酒急觥筹人巳醉，歌联丝竹客相欢。春衣为叠香罗雪，断送深江五月寒。
舟泊葛陂寄方方壶鍊师
作者：叶兰
朝代：元
体裁：五言律诗

天瞑雨潇潇，溪流胜海潮。春船依树杪，晚饭摘山苗。鸟道群崖合，龙陂一水遥。投竿探仙迹，壶老肯相招。
茅山道人歌
作者：叶兰
朝代：元
体裁：古风

朝舂麦米饥作餐，少年辛苦贫亦欢。人家反背不同力，白头踯躅长悲叹。湖州青铜铸明镜，不照人心空照影。翁不见茅山道人麻布衣，舍身出家终不归。
蔡宗元梅溪小隐
作者：叶兰
朝代：元
体裁：古风

霜月凝素华，疏烟澹寒流。皎皎冰玉姿，洒洒林塘幽。仄影湛夕水，微声度轻飕。临湍惬幽赏，孤芳信难俦。无忘贞白心，托根老岩邱。
见月行寄钱太守
作者：叶兰
朝代：元
体裁：古风

见月复见月，月圆圆复缺。今夜中秋见月光，照我容颜旧时别。忆昔小小初幼年，紫罗结髻双垂肩。閒随阿母引儿戏，见月拜月庭阶前。长来十五才十六，授业从师居外宿。渐知礼乐好诗书，夜对月光长夜读。二十近相将，翱翔文墨场。关山行见月，壮志横四方。功名谈笑当黑头，气冲牛斗轻公侯。神游仙阙广寒殿，醉卧扬州明月楼。人生得意每见月，见月欢娱夜不休。三十走兵马，四十还江夏。眼看富贵若浮云，归种瓜田向村野。行年五十把锄犁，道边莫问买臣妻。古人今人尽如此，惟有明月天东西。天东西，月常好。月色照中秋，青天净如扫。自怜白面月团团，变作婆娑一衰老。
观涨
作者：叶兰
朝代：元
体裁：古风

江天四月雨如麻，柳林渰尽东西家。树头日暝曝鸡犬，湿床冷灶盘虫蛇。浪纹层层风叠叠，菱荇牵丝蒲叶赤。街市新涨绿齐腰，伐木为牌作舟楫。白头老翁江之隅，不种桑麻无屋庐。阿儿唱歌妻荡桨，生涯长在水中居。
话昔简钱朝阳方有若杞楚材
作者：叶兰
朝代：元
体裁：古风

楚人问楚狂，狂也答行藏。束发别乡里，出游文墨场。扬帆渡北海，驱马登太行。迢迢千里道，壮志横四方。去赵入幽燕，倾都喜材良。三省辟为吏，两监荐为郎。奏书呈閟草，掌礼系鸣珰。东宫及南馆，朝暮觐清光。赐衣缀紫凤，禁脔割黄羊。下御恩与宠，上祝尧与汤。乐彼盛明时，兴言聊具扬。
谒诸葛庙
作者：叶兰
朝代：元
体裁：七言律诗

野径迷漫草树封，迢迢远涉探仙踪。手中青竹六七节，脚底白云千万重。丹井泉流银错落，锦屏山耸玉芙蓉。武侯已矣空遗庙，尘世何人识卧龙。
谢施仁政惠伞
作者：叶兰
朝代：元
体裁：七言律诗

暂归复去倍相思，欲饯邮亭酒一卮。小艇觅来还怕漏，蹇驴借得不堪骑。田荒空望秋成日，屋破长忧雨下时。承惠亭亭碧油盖，从今感戴且支持。
赠乡人孙友让
作者：叶兰
朝代：元
体裁：古风

息交游侠儿，委绝倡优女。虽慰眼前欢，追悔曷云止。走马上五陵，斗鸡入三市。买笑倾黄金，徵歌散华绮。纷纷尽同心，靡靡悉知己。囊空义遂歇，胡得共生死。管鲍去不回，惜哉今已矣。
赠吴梓材
作者：叶兰
朝代：元
体裁：古风

东山叫杜鹃，西山啼鹧鸪。远道蹋蹋马蹄碎，瘴烟蛮雨行长途。去家日已久，相识无相知。卧病旅邸间，壮士心亦悲。白发改故交，黄金空尔为。自怜吴子情最亲，待我不独如众人。客窗挑灯夜煮药，灵祠烧纸朝祷神。誓言托生死，报义那可忘。落落哀管鲍，悠悠凄范张。世事从来尽如此，古今声名当播扬。
赠周伯温
作者：叶兰
朝代：元
体裁：七言绝句

觅得神鳌休便休，不须重上钓鱼舟。夜来醉向双溪望，明月芦花别是秋。
赠施茂异
作者：叶兰
朝代：元
体裁：古风

青灯灿华馆，乐兹更漏长。虽云俱客里，音语喜同乡。意合具清燕，罗列杯与觞。酒酣展图画，前贤鉴明唐。河图运良机，错落星宿光。追慕慨古今，墨迹记流芳。兴言勉诸杰，后生那可量。
赠杨文举
作者：叶兰
朝代：元
体裁：古风

徵书召晦迹，行行戒徂征。五星耀东井，群贤集天京。盛运贵文衡，选萃得其英。白发映锦服，遐龄播嘉名。雄谈薄侯伯，神若楚水清。纽印归故邑，荣辱忘所惊。帘垂公馆静，宾阶苔藓生。读书坐秋夜，义训戒诸婴。澹泊守中素，勖哉重高情。
过小渡
作者：叶兰
朝代：元
体裁：七言律诗

草木森森小径斜，隔溪一簇野人家。蜻蜓雨集青蒲叶，络纬秋鸣白豆花。匡老山高带河汉，鄱君湖近净尘沙。凉风袅袅吹衣袂，欲挟飞仙上客槎。
送人之商镇江
作者：叶兰
朝代：元
体裁：七言律诗

晓饯沙头酒一钟，旧游踪迹遍西东。扬州城郭高低树，瓜埠帆樯上下风。老去情怀难送客，别来书札望飞鸿。归舟夜泊金山寺，千里相思两处同。
送周叔彬广文之京
作者：叶兰
朝代：元
体裁：古风

征车转双轮，悠悠道傍路。离群惜馀情，徘徊倦迟暮。遐思旷昔游，新归念乡故。会合偕老苍，欢娱集平素。勖哉钟远姿，徵书促飞羽。晨发觐清光，金门展高步。感激贵前行，轩腾重回顾。载言寿华觞，名修业兼树。
送周叔良往吴中
作者：叶兰
朝代：元
体裁：七言律诗

饯别乡关莫惨神，柳林丛里是通津。江船打鼓行程客，水阁燃香乞巧人。湖出小孤分楚汉，潮生扬子近淮秦。到家记忆离群处，相送柴门月色新。
送张允弼员外
作者：叶兰
朝代：元
体裁：七言律诗

喜得斯文共一家，见时清话兴无涯。客逢陆绩暗怀果，诗寄卢全善煮茶。华屋垂帘秋听雨，锦屏烧烛晚生霞。自怜陶令归来后，终日看山懒坐衙。
送张茂异游江浙
作者：叶兰
朝代：元
体裁：七言律诗

装束行行天一涯，古来浙郡最繁华。西湖看雨船如屋，南市游春酒当茶。孔雀花阶苏小墓，胡瓶白塔赵王家。人生到处堪为乐，莫感离情起叹嗟。
送春曲寄张尚书
作者：叶兰
朝代：元
体裁：古风

妾不如双鸳鸯，妾不如双翡翠。妾与春光最有情，可奈春光独无意。桃花笑春春欲去，柳条挽春春不住。妾貌巳作辞林花，妾心已作沾泥絮。
送毕景昌之衡州同知
作者：叶兰
朝代：元
体裁：古风

临晨开重关，悠悠车马度。喧嘈语行人，祖饯簇如雨。旌旆耀平沙，壶觞燕芳树。离群岂无言，黾勉在衷素。寒波渺湘云，幽兰蔼衡渚。丈夫钟令姿，相交托迟暮。
送汤景思
作者：叶兰
朝代：元
体裁：古风

饮酒莫尽醉，尽醉无馀欢。送客莫作别，作别多惨颜。分离胡足惜，惟恐会时难。丈夫贵相知，怀此长恨端。赠以金络索，报之玉连环。悬佩各在腰，行远欲盘桓。娟娟千里心，毋为忘岁寒。
送洪府判
作者：叶兰
朝代：元
体裁：古风

门有车马客，祖饯归故园。置酒且莫饮，听我歌一言。忆昔少年时，双双似文鹓。朝发韶山阳，暮投漳水源。壮心多激烈，扬翥恣飞鶱。固兹适离别，会合难两全。丈夫在知己，戚恻复何宣。涕泣沾衣裳，五内为烦煎。远行重书劄，慰之寒与暄。
送王希尹先生
作者：叶兰
朝代：元
体裁：七言律诗

萧萧白发飏凉飕，老矣中朝旧辈流。万里乾坤双短屐，十年湖海一扁舟。晚祠蘋藻归宜荐，蚤世功名得便休。惟有古城杨柳色，霜枝憔悴解人愁。
送翟敬夫之闽中
作者：叶兰
朝代：元
体裁：五言律诗

微雨浥轻尘，离亭饯远人。紫骝嘶岸草，白燕蹙江春。野迥天垂楚，山连地入闽。商歌莫轻发，一曲泪沾巾。
送郡庠张琬次钱朝阳韵
作者：叶兰
朝代：元
体裁：五言律诗

清霜脆堤柳，离愁暗楚江。英才今有几，国士旧无双。野色连帆影，歌声杂鼓腔。都门云五色，望望近船窗。
送金文振同知还松江
作者：叶兰
朝代：元
体裁：七言律诗

对客凄凉话旧游，遥遥楚尾接吴头。山回紫凤冲天起，江绕青龙入海流。寄别诗题蒲叶扇，送行人上木兰舟。愁来重忆华亭路，缥缈云间十二楼。
送金文振还松江
作者：叶兰
朝代：元
体裁：古风

九峰何茏葱，迢遥海东隅。羡兹佳山水，英华毓文儒。金侯首群彦，清思澄冰壶。远怀伯仲情，慰问来长途。合欢复戒别，行行重踟蹰。云间有飞鸟，江中有游鱼。勿以良会难，尺素频为书。
送钱塘侍父还沔阳
作者：叶兰
朝代：元
体裁：七言律诗

射圃双双赛挽弓，少年面似玉盘红。结交同向来江左，送别还须入沔中。写字晓临虞袐监，图山秋画米南宫。人生聚散寻常事，莫把音书便不通。
送钱朝阳还沔上十首·其一
作者：叶兰
朝代：元
体裁：七言绝句

鹄立沙边望去程，柳林直下是柴棚。壮怀落落都休问，千里归舟对月明。
送钱朝阳还沔上十首·其三
作者：叶兰
朝代：元
体裁：七言绝句

山路高高江水深，玉人迢递去难寻。重过旧宅相思处，愁对甘棠一树阴。
送钱朝阳还沔上十首·其二
作者：叶兰
朝代：元
体裁：七言绝句

天涯缥缈暮云迷，春雨江南草色齐。路上行人多少恨，从今休听子规啼。
送陈元履
作者：叶兰
朝代：元
体裁：五言律诗

郡人喧驿堠，大理发装行。宦业秋霜冷，归舟夜月明。神京山似洛，淮岸水连城。去去棠阴路，西风第一程。
逢唐伯刚太守
作者：叶兰
朝代：元
体裁：七言律诗

十里平湖漾碧沙，小楼嘈杂拨琵琶。金钟酒注鹅儿色，春雨帘开杏子花。无限离愁攒客次，几番归梦绕天涯。若逢相识传书信，五月南风定到家。
醉中歌谢王景行先生
作者：叶兰
朝代：元
体裁：古风

王郎茂才年最小，笑我龙钟贫且老。眼空四海百金轻，一见相知即倾倒。北郭驱儿买绿酒，中厨唤妇烹黄鸡。醉来慷慨歌激烈，壮怀乐极生哀悲。茅檐打头破屋窄，青天高高那可梯。王孙旧游芳草满，处士新栽柳条短。閒居鸟雀识幽情，唧唧啾啾白日晚。自怜人号楚狂生，读书写字俱不成。从今弃置常酩酊，死来曲糵封其名。
重题砚山清隐图
作者：叶兰
朝代：元
体裁：七言绝句

野树溪岚翠影浮，墨华寒落砚池秋。摩挲认取山阴路，曾泛鹅群醉里游。
金台即兴十首·其一
作者：叶兰
朝代：元
体裁：七言绝句

路入芦沟东复东，翠华高处是皇宫。池塘杨柳秋烟碧，帘箔楼台晚照红。
金台即兴十首·其三
作者：叶兰
朝代：元
体裁：七言绝句

宫水溶溶出御沟，绿杨掩映小红楼。楼高莫揭珠帘看，墙外王孙学打毬。
金台即兴十首·其二
作者：叶兰
朝代：元
体裁：七言绝句

画鼓鼕鼕响似雷，内官晚集拜郊台。柳堤一道黄尘起，知是番家进马来。
铁山行
作者：叶兰
朝代：元
体裁：古风

旅行铁山巅，崖壁势如截。虎豹号我傍，莽径人迹灭。浮云暝重阴，寒风飏馀雪。杖策涉冰渠，肌肤冻流血。程迈力莫前，日入苦饥渴。去去怀幼雏，家乡久违别。空帷忘内慈，念之五情热。薄运何孔艰，衔悽孰能说。
闻家尊侍丞相还军中奉呈张学士
作者：叶兰
朝代：元
体裁：七言律诗

紫禁沈沈去院迷，早朝齐候唱晨鸡。天寒鼓角东风急，云暗旌旗北斗低。将令传闻还灞上，捷书飞报下辽西。内门宣诏迎丞相，铁甲银鞍十万蹄。
青玉案·寿矢德贤
作者：叶兰
朝代：元
体裁：词

长庚夜现碧云岛。喜初度今朝早。届寿把南山细祷。功名休问，荣华莫顾，眼底儿孙宝。长生不数如瓜枣。看黄花、晚节香愈好。白日高堂无事恼。说清閒话，唱太平曲，且把金樽倒。
韦大使承颜堂
作者：叶兰
朝代：元
体裁：古风

淮渎扬澄波，迢遥发千里。有彼孝义门，筑搆营故垒。英英椿与萱，灼灼华更美。皎皎尚春晖，悠悠足娱喜。上堂问起居，下堂具甘旨。戏綵偕弟昆，捧酌叙妻子。追思旧时欢，遐景若逝水。偶影独徬徨，昔人今巳矣。音容既冥漠，荏苒嗟岁纪。素帷掩空尘，戚恻曷云已。感兹复踟蹰，哀歌述铭诔。
题倪元镇云林图寄胡鼎文同知
作者：叶兰
朝代：元
体裁：古风

山水蔼馀碧，素月澄寒流。离怀日耿耿，去序何悠悠。开缄写幽图，青灯夜重篝。云林惬远趣，木落吴江秋。
题吴梓材双桧堂
作者：叶兰
朝代：元
体裁：古风

鄱江城东双桧树，树影团团障风雨。上有慈乌来作巢，共择枝柯作振羽。振羽雄雌尾毕逋，飞来飞去唤复呼。自云托身喜得地，巢存数子子生雏。日出每栖群玉府，夜飞不怕执金吾。冲将叶里冬青子，还哺巢中头白乌。住泊巢深两乔木，翠盖双长大如屋。繁阴日日蔽黄鹂，香叶时时引鸿鹄。乌乌及子子，日夜来聚簇。绕红卧青苔，啄花饱红玉。尔乌日徜徉，尔桧日葱苍。但愿尔乌与尔桧，终古同寿无尔伤。
题周彦可云卧草堂
作者：叶兰
朝代：元
体裁：七言律诗

隐居闻说在林峦，我欲乘閒驻马鞍。诗为草堂传杜甫，座因云榻想陈抟。秋阴黯黯千山暝，雨气萧萧六月寒。龙卧莫言徵不起，天书罗士有飞翰。
题宋天章桐冈小隐
作者：叶兰
朝代：元
体裁：古风

桐阴蔼馀碧，萧疏映崇冈。凉飙荡秋叶，树实辞妍芳。朱鸾倦饮啄，幽栖自腾翔。晚景敛寒寂，徘徊隐青苍。云轩勖远趣，刷羽鸣朝阳。
题江永昌所作夏云欲雨图
作者：叶兰
朝代：元
体裁：古风

嘉树霭繁荫，群峰昼苍苍。凯风递时雨，重云何渺茫。瞩景追昔游，飞盖憩林塘。俦侣宴清赏，山水生辉光。披图玩陈迹，感慨无相忘。
题注中允鄞山旧隐图
作者：叶兰
朝代：元
体裁：古风

游子远行迈，征途修且长。扬舲浙水阴，肃驾楚山阳。绾绶仕明朝，青春足徜徉。驱驰靡终极，奄息思旧乡。悠悠园庐下，松菊日荒凉。遐瞻云缥缈，探迹路微茫。丈夫贵激烈，逝景无回光。归荣耀锦衣，晚业播馀芳。
题渔樵閒话图
作者：叶兰
朝代：元
体裁：古风

王道夏商周，便便如水流。霸业汉唐宋，悠悠几番梦。争如渔与樵，无贬亦无褒。采薪不必问梁栋，钓鱼何用求鲸鳌。饥餐渴饮笑开口，人间万事于我乎何有。
题王庭实乐窝诗卷
作者：叶兰
朝代：元
体裁：古风

人生贵所安，欢娱恋乡土。亲朋燕文座，壶觞日相聚。瞩彼行路难，险迈辛且苦。巢鹊知天风，穴蚁知天雨。志士在怡神，幽栖处岩坞。长歌发清啸，逍遥散襟宇。
题钱塘画郭璞山图
作者：叶兰
朝代：元
体裁：古风

郭璞环群山，士生献文茂。葺居探古迹，采凿极营搆。潇洒谢尘嚣，昼景障穷陋。钱塘吴越裔，华姿勖奇秀。弄墨破鸿濛，挥洒合昏昼。高堂惬远趣，回薄罗佳岫。重云暝太阴，飞瀑凝寒溜。幽树杂众芳，危桥贯长堠。舒神动逸兴，赏玩聆清奏。诗联续馀章，铭书记周籀。
题钱本初画越山图
作者：叶兰
朝代：元
体裁：七言绝句

寒碧棱棱玉几湾，龙飞凤舞画图间。王孙八叶钱镠后，识得吴山并越山。
题黄廷玉同知晚翠轩
作者：叶兰
朝代：元
体裁：古风

晚翠铭崇轩，贵自人以得。芳葩委时艳，古木凝岁色。悠然君子心，寒暑焉可易。余昔偕兹名，清欢搆幽室。华楹列两旁，簪组冠宾席。誉声震中吴，雅艺随所出。陈基善属文，黼藻勒金石。子氏经百家，问难无不识。钱介书独精，贯帖探古迹。草与怀素同，真夺二王笔。酒者杨维桢，酣吹铁为笛。著述千万言，鲸胸吞太白。后山高启来，诗鸣遏强敌。摘句排阴铿，行歌效张籍。群飞一分离，追旧尽沦没。秋风一夕悲，遐思转岑寂。学士今奔波，中结动悲戚。桓桓黄信州，迟遇扬美德。坚操勖素姿，令业终远积。暮登琅琊台，矫首履寒迹。沈吟重徘徊，棠阴蔼馀碧。
饮吴汉臣江居
作者：叶兰
朝代：元
体裁：古风

雪霁发清眺，集燕城东屋。野摘荐佳蔬，溪舂具新谷。天暝云气黄，冰凝水痕绿。客醉谢馀欢，人閒坐岑独。佩德怀馨香，临风嗅梅玉。
鬼妇谣
作者：叶兰
朝代：元
体裁：古风

汉家边城长杀戮，原头牧马车中宿。妇人妆束伴军行，子弃夫亡阿谁哭。少年嫁逐东西家，芳心婀娜如春花。自怜李陵不肯死，明妃空怨弹琵琶。夜半罗帏思旧爱，梦里相逢宛如在。惭愧当初结发时，合欢犹有鸳鸯带。君不闻白头老妪又重婚，眼前世事都莫论。
读古史治乱
作者：叶友竹
朝代：元
体裁：七言绝句

睿智聪明允执中，万机四海一家同。柰何生长承平后，闻见无非只后宫。
资治通鉴
作者：叶友竹
朝代：元
体裁：七言绝句

君鉴君兮臣鉴臣，世间何有败亡人。若还鉴古犹为远，夏后何尝可鉴殷。
遂昌八景 其一 东阆晓云
作者：叶可权
朝代：元
体裁：古风

阆峰崛起苍玉屏，晓气触石天冥冥。白衣挂树山色湿，宛如流水含春冰。暾光穿林鹤初醒，薄云浮空结虚暝。老仙醉卧石屋深，起来但觉衣裳冷。
遂昌八景 其三 洗马寒泉
作者：叶可权
朝代：元
体裁：古风

将军勇气起吴越，铁马追风汗流血。寒泉一掬清战尘，六月人间洒飞雪。雪花溅落冯夷宫，霜蹄蹴月如游龙。何须更寻渥洼种，此水直与银河通。
遂昌八景 其二 清华秋月
作者：叶可权
朝代：元
体裁：古风

飞阁峨峨瞰空碧，清气逼人风露寂。望舒驾月行青冥，满地金波悄无迹。天色如水空尘埃，寒光透室秋徘徊。嫦娥对镜作队舞，青鸾飞上琼瑶台。
遂昌八景 其五 后墅春耕
作者：叶可权
朝代：元
体裁：古风

浓云压树春雨足，土脉如酥秧水绿。大儿后墅扶耕犁，稚子前坡饭黄犊。黄云捲空桑柘疏，鼓声日暮鸣枌榆。烹羊炰羔醉耳热，仰天拊缶歌呜呜。
遂昌八景 其六 长安晚渡
作者：叶可权
朝代：元
体裁：古风

平芜断楚迷行路，野渡茫茫烟水暮。孤舟隔岸呼不来，落日寒沙点鸥鹭。浮云万里空悠悠，长安不见令人愁。长安在西向东笑，欲借两腋天风秋。
遂昌八景 其四 钓鱼清风
作者：叶可权
朝代：元
体裁：古风

老翁扁舟弄明月，洲渚无人鸟飞绝。清风凛凛醒醉魂，华发萧萧吹白雪。白鱼如玉芦花飞，白浪万顷堆琉璃。云台旧业付流水，一声长啸苍苔矶。
感寓
作者：叶天趣
朝代：元
体裁：古风

颜曾志道德，汲汲思竞辰。盗蹠脍人肝，白首丼恶人。是非两忘羊，万古同埃尘。何如尽弃置，宴坐观日轮。风吹紫藤花，蔌蔌沾衣巾。兴发自一杯，陶然泰和春。
秋夜和韵
作者：叶天趣
朝代：元
体裁：古风

西风何处来，鼻观古香发。夜深耿无寐，踏破松窗月。芙人期不至，跂望双背裂。一掬可怜心，青灯照愁绝。
罢壳税诗三首·其一
作者：叶岘
朝代：元
体裁：乐府曲辞

我田之臧兮，我稼之昌。孰冀兹土兮，蜃灰孔良。东作既殷兮，千艘万樯。稂莠不作兮，螟�不戕。是为土作兮，稼政之常。
罢壳税诗三首·其三
作者：叶岘
朝代：元
体裁：乐府曲辞

显允许君兮，太岳之裔。仁人之言兮，除我宿弊。太山之阳兮，长川之澨。老农举首兮，曷报嘉惠。请歌我诗兮，贻于世世。
罢壳税诗三首·其二
作者：叶岘
朝代：元
体裁：乐府曲辞

我田之腴兮，我稼之稠。孰粪兹土兮，蜃灰是优。耕者之利兮，征者之牟。孰谂兹蠹兮，不我告猷。百年之病兮，一日而瘳。
送李石泉
作者：叶干林
朝代：元
体裁：五言律诗

风云令人瘦，关河怕酒醒。过桥春水绿，送客晚山青。君马巳先发，我舟湭暂停。临分耿无语，江上雨冥冥。
寄杨铁崖
作者：叶广居
朝代：元

闻道西湖载酒还，飞琼弱翠拥归鞍。可无私梦登金马，剩有春声到玉銮。异国顿消乡井念，小堂新作画图看。野人未纳彭宣履，独向清溪把钓竿。
题西泠隐居
作者：叶广居
朝代：元

瘿木裁冠鹤氅轻，十年尘土厌飘零。小山旧隐云封户，大药新栽月满庭。丹井夜交龙虎气，碧霄春蹑凤凰翎。西风客舍炎歊净，拟读琴心内景经。
慈溪簿白桂子芳去思碑诗
作者：叶恒
朝代：元
体裁：四言诗

猗与簿君，学优而仕。顾我慈溪，发迹之始。必疏其源，必蹈其轨。有纬有经，遂底千里。惟此慈溪，纯孝之乡。君子戾止，井井纪纲。既耕而食，既织而裳。我夫我妇，孰使田桑。曰雨则雨，曰旸则旸。匪忒匪僣，一秉故常。天朝需材，行则大用。毋狭一隅，四海斯共。宁不怀思，惧咈群众。勒彼康庄，以著舆颂。
十台怀古 其一 姑苏台
作者：叶懋
朝代：元
体裁：古风

丹枫月落霜凄凄，姑苏城头乌夜啼。阊阖门深野鹿走，属镂剑古苍龙嘶。荒台嵯峨数千古，曾见吴王醉歌舞。长江波浪压鲸鼍，敌国烽尘凛貔虎。云旗猎猎风雨秋，长戈指日青天愁。五湖烟水渺不极，清风独羡鸱夷舟。